url: =Zomite Minam Nasepna Taangthu (1898 - 1998). Agelh ~ J. Thang Lian Pau - Laibu Saal\nHome > Zomi le Politics > Zomite Minam Nasepna Taangthu (1898 - 1998). Agelh ~ J. Thang Lian Pau\nZomite Minam Nasepna Taangthu (1898 - 1998). Agelh ~ J. Thang Lian Pau\nZomite Minam Nasepna Taangthu (1898 - 1998).\nAgelh ~ J. Thang Lian Pau\nMinam khat in ka gam ka lei a cih ding gam khat neih ding pen baih het lo hi. A neisate in zong a gam a lei uh it in, gal leh sa lakah a khahsuah lohna dingin ahih theih zahun keem tek uh hi. Tua mah bangin I pu I pate in zong I gam I lei hu a, a khang a khanga gal leh sa a dona uh gen ding tampi om hi.\nZogam la dinga British galkapte hong kuan lai taka I pu I pate in a hih zawh zahun Mikang galkapte nangin, a do mah bangun, Mikang ten Zogam hong lak khit ciangin zong Zogam pan Mikang galkapte nohkhiat kik sawmin hih theihnana pan do tawntung uh hi. Tua hanga Mikangte khut thuak minthang masa pen Pu Thuam Thawng leh a tapa Tg. Pau Dal, Pu Kai Tuah leh Pu Khai Kamte hi a, 1898 kuma Mikangte phualpi Thuamvum (Kennedy peak/ Fort White) a simna uh pan Mikang galkapte in man in, Pu Thuam Thawng leh tapa Pau Dal pen Kendat thongah puak uh a, hih thongah a pata-un si uh hi. Pu Kai Tuah leh Pu Khai Kam pen khantawn gotna kipia a, Pu Kai Tuah pen Myingyan thongah, Pu Khai Kam pen Andaman tuikulh (Island) pekah puak uh hi.\nLeitung Galpi Khatna bei kuan 1917 kum ciangin Mikang kumpi in France gamah van nawn dingin Zomi galkap kaikhawmin innkuan khat pan pasal kum 20 tung siah khat ta tangkaih uh hi. France gam pen gamlapi leh theih ngei loh gam hi a, galgam ahih manin sih khitna dingin ngaihsunin Zomite kuamah ut loin langpang uh hi. Hih taka a makaipi Pu Ngul Bul pen Mikang ten mat bek tawh lungkim loin thatin, a luang pen a nennenin semin Tedim uksung inn simah hawmin Zomite vauna in zang uh hi. Hih bangin Mikangte in hong vau uh hangin phatuam tuan lo ahih manin a tawpna ciangin France gam paite pen kuli leh leisiah peng (h) dingin a zolbawl uh ciangin ngah zo pan hi. Hih France paite CHIN LABOUR CORPS kivawh a, Tedim gam pan mi 1000, Falam gam pan mi 500 leh Lusei gam pan mi 2000 pai hi. Hih Zo galkapte in France gam panin Pu Song Theu, Pu Kam Za Mang, Pu Khual Khen Thangte makaihna tawh buaina bawlbawl uh ahih manin Mikang kumpi in cihna ding thei loin 1918 kumin Zogamah puak kik uh hi.\nFrance gam paite Zogam hong tun kik uh ciangin mi tampi tak mel muh ding om loin galgamah si uh ahih manin Zomite in Mikangte huatna nasia tektekin a koi a koi-ah Mikangte langpanna laang seemseem hi. Tua hangin Mikang kumpi in buaina phelhna dingin Ukpite leh hausate thuneihna piak behlapin mipite ukcipsak hi. Tua banga Mikangte ukna Zomi kithuaklah lua ahih manin lungkim lohna tawh 1932 kumin Falam khua-a Mikang thuneite kiangah Pu Suang Khaw Kam leh Pu Lian Mang makaihna tawh kiko hi. Bangmah phattuamna om lo ahih manin Magwe DC kiang manawh leuleu uh a, lawhcinna bangmah om tuan lo hi. Tua lai tak 1938 kumin makaipi Pu Suang Khaw Kam pen Magwe khuapi-ah hong si sawnsawn hi. Hih sihna pen gul tuk hang hi, a kicih pong hangin suamlup mah hi dingin kingaihsun veve hi. A luang Zogamah lak ding vai natawmah nakpi takin buaina piang lai hi.\nZogam sim lamah zong Mikangte huatna laang mahmah a, Mindat lam mi Vuamtu Mawng in zong Mikang galkap sungah Sabedar za a ngah kum 1925 in Mikangte lehdo dingin galkap pan taikhia in, kum 1928, February 20 ni-in CHIN NATIONAL UNION (CNU) pawl a makaihna tawh phut hi. CNU in 1933 kumin Rangoon-a Mikang kumpi tungah Zogamah Zo mite thuneihna a ngah kikna ding leh, Kawlgam in suahtakna a ngah cianga Zogam in zong a ngah pahna dingin deihna leh ngetna tun hi. Hih ngetnate Mikang kumpi in don cih thadah 1939 kumin CNU makaipi mi kuate baan mat zawsop in, Zogamah Japante hong khan 1942 kum dong thong sungah khumcip uh hi.\n1942 kuma Leitung Galpi Nihna in Zogam hong phak ciangin Mikang kumpi in Japan gal a nang dingin Zomite kaikhawmin CHIN LEVY phuan hi. Ahi zongin Pu Pum Za Mang leh Pu Za Biakte in Japante tawh kizawl a, Mikangte ki-umkhia leh Zogam in suahtakna a ngah ding lametin Kawl makaite leh Japan galkapte tawh kizopna bawl uh a, Japante makaihna tawh Mikangte do dingin CHIN DEFENCE ARMY (CDA) galkap phuan uh hi. Ahi zongin, Japan ten Zogam hong op ciangin suahtakna hong piak sangsikin Zomite tungah Mikangte sangin hong tatsia zaw uh a, kithuaklah zaw seem hi. Tua ahih manin Mikangte hi ta leh, Japante hi ta leh a do dingin Pu Thawng Cin Thang, Pu Hau Za Lian leh Pu Lian Cin Thangte makaihna tawh SUKTE INDEPENDENT ARMY (SIA) kiphut biangbuang hi. SIA pen hih sawng maha a kiphut SIHZANG INDEPENDENT ARMY (SIA) tawh pangkhawm hi. SIA in kum 1944, June kha in CDA phualpi Kaptel khua sim uh a, CDA-te a vekin hing mat khin uh hi. Kum 1944, September 11 ni-in Meitei gun kantanin Mualbeem khua sim leuleu-in CDA makai Pu Za Biak natawm man uh hi.\nHih sawng mah, 1944 kumin Pu Vum Khaw Hau makaihna zong tawh CHIN LEADERS FREEDOM LEAGUE (CLFL) pawl a sim a thamin kiphut hi. Tua banga Japante zawna Mikangte do huan a kisawm lai takin, Zomi makaite in Japante tatsiatzia za nunawh uh ahih manin lang khat lamah Japan na'nna dingin FREE CHIN MOVEMENT (FCM) pawl 1944 kum mahin a sim a thamin phut kik saisai uh a, FCM pawl in a sawt loin CHIN INDEPENDENCE ARMY (CIA) ci-in a pawlin khel kik uh hi. Hih bangin kipawlna phutin lang khat lang khatah Mikang leh Japan gal nangin a ciangciang pan hih hun laia Zomite om khong man lo uh hi.\nZogamah Japante doin a kipan lai takin, Imphal kidona-ah Japan in Mikangte lel kik ahih manin 1945 kumin Mikang ten Zogam hong luak leuleu hi. Tua banga Mikangte hong lut kik ciangin tuma Mikangte a langpang ngei Zomi tampi takin mat leh bawlsiat thuakin, SIA makai Pu Lian Cin Thang zong Kawlgam in a suahtakna a ngah (1948) ciangin thong sung pan kikhah kik pan hi.\nLeitung galpi nihna hong veng(h) ciangin Mikangte hawlkhiatna ding leh Zogam suahtakna dingin mipi tha tawh panlak kul cih phawk uh ahih manin mipite a pattah dingin political party kisam sa uh hi. Tua ahih manin 1946 kum laizang pawlin Tedim khuapi-a Pu Lang Khaw Thangte innah Pu Thang Khaw Kai, Pu Song Theu, Pu Thang Za Kai leh Pu Lang Khaw Thangte makaihna tawh KHAMTUNG SUAHTAK VAIHAWM PAWLPI (KSVP) kiphuankhia hi. Hih hun sawng teng mahin Tedim khuapi mahah Pu Vungh Za Kham, Pu Hau Za Lian leh Pu Tuah Langte makaihna tawh THUHOIH VAIHAWM PAWLPI (THVP) kiphuan lai hi.\nHun hong pai to zelin, Zogam suahtakna dingin 1948 kumin Capt. Mang Tung Nung in CHIN PEOPLE'S FREEDOM LEAGUE (CPFL) pawl hong phut a, CPFL pawl pen kum sawm khit 1957 kum ciangin CNU tawh kigawmin CHIN NATIONAL ORGANISATION (CNO) pawl cih min hong pua in, Capt. Mang Tung Nung mahin President lenin makaih hi.\nLushai gam lamah 1947 kuma hong piang Lushai Hills-a political party masa pen MIZO UNION in zong Zogam suahtakna ding leh Zo minam teng kigawmna ding mah lunggulhna thu His Majesty's Government of India kiangah memorandum na khia uh hi.\n1960 kumin Lamka khuapi panin Pu T. Go Khen Pau leh Pu S. Vung Khomte makaihna tawh PAITE NATIONAL COUNCIL (PNC) in kum 1960, May 30 ni-in India Prime Minister Pu Pandit Jawaharal Nehru kiangah 'Re-unification of Chin People of India and Burma under one country' cih thulu zangin Zo minam khempeuh ading District hiam, Division hiam, Region hiam khat bawlsak a, tua sungah gawmkhawm dingin ngetna memorandum thupi mahmah khia uh hi.\n1964 kumin Kawlgam thuneihna Gen. Ne Win in la a, parliament a phiatna hanga lungkim lohna leh mipite kiangah thuneihna ap kikna ding hanciamna tawh MP pawlkhat leh Zomi mitei pawl khat ten ANTI-COMMUNIST FREEDOM ORGANISATION (ACFO) pawl hong phut uh a, Col. Son Khaw Pau, Pu Dam Khaw Hau, Pu Mang Khan Pau, Pu Hrang Nawl, Pu Son Cin Lian leh Pu Tual Zen ten makaih hi. ACFO pawl pen Manipur-a Zomi makai Tun Khaw Pum tawh kikopin, amau makaihna tawh Zomi 30 taang ding ten galsiam sin dingin East Pakistan (tu-a Bangladesh) gam zuan uh a, Zo Kumpi- UNITED CHIN GOVERNMENT pawl phuan uh hi. Pu Tun Khaw Pum pen Prime Minister, Pu Col. Son Khaw Pau pen Defence Minister, Pu Hrang Nawl pen Foreign Minister cih bangin panmun kiguan uh hi.\nGalsiam a sin khit uh ciangin, Zogam kap dingin galvan namkim tawh hong kileh kik uh a, khen nih kisuahin, Pu Hrang Nawl makaih galkap mi 86 ten Halkha leh Falam lam nawkin, Pu Tual Zen, Commandar-in-Chief makaih galkap mi 700 ten Tedim lam zuan uh hi. Pu Hrang Nawl makaih lam ten Kawl galkap platoon khat omna Rihkhawdar khua ciang baih takin buluh zo a, Halkha khua la man loin nungkik kik uh hi. Pu Tual Zen makaih lamte zong Kawl galkapte tawh Tedim leh Mualbeem khua kikalah nakpi takin kikap uh a, Tedim khua la man mahin kidok kik uh hi. Hih banga a kihep kikna uh khat pen Falam DC Pu Thawng Cin Thang' hanciamna hang zong hi kawm hi.\nHih banga UCG pawl pen gamtaangin thahat man hi napi, 1969 kuma India Prime Minister Lal Bahadur Shashtri leh Gen. Ne Win ten Rangoon-ah kihona nei uh a, tua takah India leh Burma gamgi dungah buaina a bawl leh bawl a sawm peuhpeuh kimatsak a, a gam kumpi tungah ki-aptuahna ding kilemna thukhun bawl uh hi. Hih thukhun hangin Zomite minam nasepna bin lawh a,a sawt loin India kumpi in Zo galkap makai Col. Son Khaw Pau, Pu Hrang Nawl, Pu Dam Khaw Hau, Pu Ro Thangte leh midang pawlkhat man takpi-in Kawlgam kumpi tungah ap hi. Kawl kumpi in hih Zo minam makaite thong sungah khumin kum nga tek kia uh ahih manin UCG pen gamtang thei nawn loin omcip hi.\nMP lui Pu John Mang Tling leh nam it Zomi khangno pawlkhat ten Kawlgam Prime Minister lui U Nu pawl PARLIAMENT DEMOCRACY PARTY (PDP) zom dingin kum 1969, December 30 ni-in Bangkok zuan uh hi. Ahi zongin Bangkok a tun uh ciangin Pu William Sa Lian Zam, Pu Micheal Mang Kham leh Pu John Mang Tlingte makaihna tawh Zomite in CHIN DEMOCRACY PARTY (CDP) pawl phuh zawk ding hoihsa uh hi. Kum 1970, Febraury 20 ni-in Bangkok mahah CDP leh Pu Jimmy makaih ZOMI CHIN LIBERATION FRONT (ZCLF) pawl tawh kihona bawl leuleu uh a, tua takah CDP leh ZCLF lawng khata gin ding deihin UNITED ZOMI DEMOCRACY PARTY (UZDP) pawl phutin, tua sungah kisungkhawm uh hi. Ahi zongin, February 25 ni-in UZDP President Pu Jimmy a panmun pan tawp themthum kik ahih manin CDP mi leh sate in CHIN DEMOCRACY PARTY (CDP) min mah pua kik uh hi. Kum 1972, August 24 ni-in CDP in galkap dingin CHIN INDEPENDENT ARMY (CIA) bawl hi.\nHihmah leh, kum 1973, January 29 ni-in PDP President U NU a panmun pan tawp dih laizang a, tua hangin CDP innkuan sungah lungkiatna nakpi takin tung hi. CIA galkap natawm mi 150 pan mi 100-ah kiam sukin bah lawh gawp hi. Kum 1976, February 18 ni-in PDP pawl na tawm kiphiat lai sawnsawn hi.\nKum 1976, January 14 ni-in CDP Leh CIA ten CIA galkapte Zogam lutsak ding geelna bawl uh a, tua vaihawmna-ah a nuaia bangin khensatna bawl uh hi.\n1. CHIN INDEPENDENT ARMY pen CHIN NATIONAL ARMY (CNA) ci-a khek ding.\n2. Zogam hawhna ding KACHIN INDEPENDENT ORGANISATION (KIO) pawlte\nkiangah huhna nget ding.\n3. Zogam paite a zaa (rank) uh a zah-thum teka khan ding.\n4. Zogam a tun uh ciangin ARAKAN INDEPENDENT ARTY (AIP) Pawl makai Khai Mu Lin kiangah neek leh taak panpihna nget ding.\nA tunga khensatna bulphuhin kum 1976, December kha in William Sa Lian Zam makaih CNA galkap mi 120 in a kiphualna uh Menapalaw nusia-in Shan gam leh Kachin gam tawnin kum 1977 tuuk guah tun lai takin Zogam lut uh hi. Tua lai takin Zogamah khua sia mahmah ahih manin khawhun thuaklahin cinat lawh ngeingai uh a, cimawh mahmah uh hi. Tedim uksung Phunom khua-ah a om lai takun, neek leh taak kaikhawma Thuklai khua-ah a pai mite tung panin Kawl kumpi thuneite in CNA-te om thu za hi. Kawlgam galkapte hong tung pah uh ahih manin Phunom leh Saizang khua kikalah nakpi takin kikap niloh pah uh hi. Khua hun thuaklahna, neek leh taak kiciat lohna, zatui zaha taangsapnate hangin Zo galkapte sawt pang zo loin Vangteh khua-a Mah-Sah-Lah (Burma Socialist Programme Party) thuneite kiangah mi 20 ki-surendar uh a, ahi zongin Kawl galkap makai Bo Lah Twin' sawlna tawh Bo Mawng Aye in lainatna nei het loin lam laizangah gualin a baan a baanin kaplum veve hi. A nung cianga a ki-sunrender mi 40-te zong tuamah bangin Kawl galkap ten hawi tuan loin kaplum khin uh hi. Mi 46 Kalemyo Jail-ah kipuak a, mi 4 nasia takin liam hi. Hih bang teng tawh CNA mabaan zop lohin om suak hi.\nMIZO NATIONAL FRONT (MNF) pawl hong kiphut leuleu-in President Pu Laldenga makaihna tawh India, Burma leh Bangladesh cih gam thuma Zo minamte luah leitang teng gawmkhawm na'ng leh suahtak na'ng mah suangin hong kipan leuleu uh hi. Kum 1963, December kha in Laldenga, Lalnunmawia leh Sainghakate East Pakistan (tu-a Bangladesh) ah lutin a sim a thamin UNDERGROUND MIZO GOVERNMENT (UMG) pawl phut uh hi.\nKum 1966, March 1 ni-in MNF in Independent pulakna bawlin, tua panin India kumpawh kikap kipanin, India gamah om thei lo uh ahih manin East Pakistan zuan uh hi.Kum 1971 kuma Bangladesh in suahtakna hong ngah tak ciangin East Pakistan-ah MNF ten om khuan nei nawn lo uh a, India leh Arakan gam kilak teng manawhin kikhin leuleu uh hi. MNF pang belin ZOMI LIBERATION FRONT (ZLF) pawl zong dingin Pu Tial Khal (President), Pu Thawm Luai (Vice President) leh Pu Thawng Sai( ForeignSecretary) ten maikaih hi. 1972 kumin MNF leh ZLF thukimna tawh Pu Lalnunmawia pen India kumpite hopih dingin kisawl a, Pu Tial Khal leh Pu Sui Lingte pen Pu Brengseng (L), Finance Secretary, KACHIN INDEPENDENT ORGANISATION (KIO) heel dingin kuan uh hi. Hun sawtpi khit ciangin KIO-te thupha tawh lawhcing taka hong kileh kik uh a, ahih hangin ZLF in vai tuamtuam hang tawh mabaan zom thei loin om uh hi. MNF in kum 20 sung Independent a thapaihpih khit ciangin 1986 kumin India kumpi tawh kilemna hong bawlin Mizoram pen State suaksakin tawlngak bawl uh hi.\nCHIN NATIONAL FRONT (CNF): Hun hong pai to zelin, Pu Tial Khal makaihna mahin ZLF makai lui teng kum 1988, March 15 ni-in Aizawl, Chaltlang vengah kimuhkhopna khat bawlna leuleu uh a, pawlmin kheka CHIN NATIONAL FRONT (CNF) phuh ding vaihawm leuleu uh hi. Pu Tial Khal in President panmun mah len leuleu in, Gen.Secretary dingin Pu Mang Khum, Finance Secretary dingin Pu Lian No Thang, Chief of Staff dingin Pu Roenga, Organiser dingin Pu Mang Uk kiseh hi.\nKum 1988, March leh August kha sunga Democracy deihna hanga Kawlgam buaina hangin Zomi khangno tampi tak Kawlgam panin India gamah tai uh a, India kumpi in Saiha leh Champhai-ah refugee camp nih bawlsak hi. Hih refugee camp a tung khangnote in BURMA DEMOCRACY FRONT (WESTERN) pawl phut uh a, sawt ding man loin CNF makaite tawh kihona hong neih uh ciangin BDF pen phiat kik pahin, CNF sungah kum 1989, January kha in kisungkhawm uh hi.\n1988 kum mah, November kha sunga CNF kikhopna-ah Pu No Than Kap alias John Khaw Kim Thang pen Thailand gamgi-a om KAREN NATIONAL UNION (KNU) Headquarter Manepalaw-ah National Democratic Front (NDF) kizopna bawl dingin paisak uh hi. KNU-te phualpi pan hong kileh kik ciangin Pu No Than Kap in Pu Tial Khal kiangah CNF President hihna awn dingin ngen a, Pu Tial Khal in zong awnin Pu No Than Kap in CNF President panmun len to hi.\nCNF mi leh sate galkap training dingin kum 1989, March kha in pawl khat Kachin gama KIO-te kiang mah manawh uh a, kum 1989, November kha in pawl khat Bangladesh gam zuan uh hi. Tua panin gam leh minam suantakna dinga galtum CHIN NATIONAL ARMY (CNA) pawl hong piang leuleu-in, hihte pen tudong SANGNAUPANGTE a ci zong om hi.\n1989, October kha-a CNF sungah Pu No Than Kap pawl leh Pu Tial Khal pawl ci-in kikaihna hong piangin, Pu Tial Khal lamte pialkhia-in pawlmin tuamtuam pua uh a, tua lakah a gentaak pen CHIN LIBERATION COUNCIL (CLC) hi-in, hun sawtpi mah kalsuan uh hi. A nung ciangin CLC President panmun pan Pu Tial Khal tawp leuleu-in, Pu Ro Za Thang in President panmun zom to hi.\nKum 1991, December 9 ni-in CNF President Pu No Than Kap pen nawngkai kisa ahih manin CNF sung pan kiheemkhia in, a munah Pu Roger F. Biak Lian Thang kikoihin, CNF President panmun len to hi. Kum 1995, February 22 ni-a Pu Roger F. Biak Lian Thang in a cidam lohna paulamin CNF President panmun nusia leuleu in, tua panin tudong CNF President panmun pen Pu Thomas Thang No in leen to suak lai hi.1997, June 9-16 sungin a nih veina CNF Party Conference kibawl a, tua takah CNF makai dingin a nuaia teng kiteelkhia hi:\nChairman : Thomas Thang No\nVice Chairman : Zing Cung\nGeneral Secretary : Benjamin Turing\nJoint General Secretary : Khua Uk Lian\nDr. Sui Khar\nCapt. Thang Zen\nCapt. That Ci\nLt. Ral Hnin\nLt. Paul Smith\nLt. Sunny Ngun Awi\nLt. Kam Do Dal\nLt. Uk Lian Thang and\nSalai Chan Hmung cih teng hi.\nZOMI RE-UNIFICATION ORGANISATION (ZRO):\nZo minamte kigawmna ding leh suahtakna dinga mala dingin kum 1993, April 9 ni-in Kachin gam, Phupian khua-ah pawl khat hong piang leuleu a, tua pen ZOMI REUNIFICATION ORGANISATION (ZRO) hi in, Assam gam, Karbi Anglong khawka MLA (Member of Legislative Assembly) a seem ngei Pu Khai Za Song Guite alias K.Guite in President panmun lenin, makaih hi.\n1997, July kha in Yangon khuapi-ah University kah Zomi khangnote in I gam leh I minam suahtak nadingin sisan leh nuntakna piakkhiat ding lungkimna tawh Zomi Siamsin khangno 20 val in "Zoheisa Unit" ci-in sisan tawh kiciamin phut uh a, ZRO tawh kizoma na sepkhop ding lungkimna neih khit zawh ciangin Yangon khuapi pan sangnaupang mi 12, Tedim pan mi 10 val khawng in Lamka lam zuan uh a, ZRO sungah lutin panmun tuamtuam lenin tu dong kalsuan lai uh hi.\nPu Khai Za Song Guite zawh ciangin Kawlgam galkap mangpi Lt. Col. Hang Khaw Lian (Capt. Mang Tung Nung' tapa) in ZRO President panmun tawm vei len pak cih loh, 1997 kuma Manipur Zomi leh Kuki buai panin ZRO Gen. Secretary Pu Thang Lian Pau (Tonzang MP) pen emergency-in ZRO President panmun kilensak a, tua panin tu dong kip suak lai hi. Tu lai taka ZRO makaite pen a nuaia bang ahi hi.\nPresident : Pu Thang Lian Pau, MP (ZNC)\nVice President : Hang Sian Thang\nChief Secretary : D. Kam Suan Thang\nFinance Secy. : Kenneth Muana\nDenfence Secy. : D. Kam Suan Thang\nHome Secy. : L. Kam Za Thang\nExternal Secy. : Thang Suan Mang\nI & PR Secy. : Gin Pian Khup\nTreasurer : SB Vum Lian Thang\nPatron : Pu Khai Za Song Guite cih teng hi.\nZO RE-UNIFICATION ORGANISATION (ZORO):\nZo minam bup kigawmna ding, suahtakna ding lunggulhna mah tawh kum 1988, May 19-21 sungin Champhai khua-ah FIRST WORLD ZOMI CONVENTION ON RE-UNIFICATION khawmpi kibawlin, Kawlgam, Manipur, Mizoram leh mun tuamtuam pan mi tul tampi in siim hi. Hih khawmpi panin Zo minam bup kipawlna ding ZOMI RE-UNIFICATION ORGANISATION (ZORO) hong piang hi. Hih khawmpi leh kipawlna vai a hawm leh a thusapite pen 1972, January 21 nia Manipur, Daizang khua-a kiphuh, Pu T. Gougin leh Pu S. Thang Khan Gin ngaihte-te makaih ZOMI NATIONAL CONGRESS (ZNC) party leh Mizoramah a diakin Pu Brig. Thenphunga Sailo makaih PEOPLE'S CONFERENCE (PC) party ahihi.\n1991 kum panin ZORO pen political party tawh kisawh nawn lo dingin kiheemkhia a, tua panin Leitung mun tuamtuamah leh UN Secretary General kiang khawngah Zo minam bup kigawmna ding, suahtakna ding deihna Memorandum khia kawikawi hi. 1999 kumin a khat veina dingin Geneva-ah UN vaihawm minam nautangte khawmpi-ah kihelin, ZORO min tawh 'British in a khenzaak Zo minamte kumpi khat nuai-ah gawmkhawm kik' cih thulu zangin thugenna hun ngah hi. Tua panin hih bang lamsang kikhopna tuamtuamte-ah thugenna nei dingin UN (WGIP) in ZORO cial thei zel a, tukum July - August kha in zong Geneva-ah UN vaihawm Meeting-ah va kah leuleu uh hi. Tua bek tham loin, Committee tuamtuam Asia level Kathmandu (Nepal), Seol (Korea) leh Leitung level Durban (South Africa) cihte-ah zong kihel to zel lai hi. Tulai takin ZORO pen Pu R. Thangmawia (Chairman) leh Pu Ro Za Thangte (Secretary General) makaihna tawh kalsuanin, Aizawl khuapi pen a phualpi-in zang hi.\nHun beisa leh tulai taka I minam nuntakna dinga pute pate' nasepte khangthak Zomite in I phawk ding deihna leh hih thute I pau I lai tawh ciapteh ding lunggulhna in 'Zomite minam nasepna taangthu' a tomin kong kaikhawm ahi hi. I pau I laite I it bawl kei leh mailamah gam I nei zongin I pau I lai kizang lo kha thei ding hi. A khawsuak minam leh a suakta gam phuh zaha nasep haksa leh thupi zaw dang om lo hi. Hih thute panin khangthak Zomite in I minam nuntakna dingin a nasia zawa nasep a kisapzia phawkna in zang ni.\n(Hih Zomite Minam Nasepna Taangthu cih pen Zomi Nam Ni Golden Jubilee pawi, February 20, 1998 nia Mizoram, Champhai khua-a bawlna-ah ka simkhiat pen behlapin kong puak ahi hi - J. Thang Lian Pau , editor Zolawkta).\nLaigelh Siapa J. Thang Lian Pau in ama laigelhte Zomi eLibrary/Laibusaal ading in Phalna hong piak ahi hi.\nJ. Thang Lian Pau i facebook : Zozo Kimkim\nJ. Thang Lian Pau (Zolawkta) Piankhiatna Taangthu Thuluui/Articles Zomi le Politics\nItem Reviewed: Zomite Minam Nasepna Taangthu (1898 - 1998). Agelh ~ J. Thang Lian Pau Description: Rating: 5 Reviewed By: Cinpu Zomi


timestamp: atn

url: =Kha Suanga Kibualna maan taktak :: ZOMI DAILY\nposted on 20 January 2016 at 4:50 pm Lomkholna: Biakna, News, SuanghDal\nJesuh’ min tawh tua gamkemdawi a cihte uh a hawlkhia thei vangliatna na nei phial zongin tatkhiatna thu ah a kician lo mi na hihleh a mawkna hi ding hi. Luka 10: 20 – “Dawite in na thu uh hong manna hangin lungdam kei unla, vantungah na min uh a kigelh manin lungdam zaw un,” na ci hi. Jesuh’ hanga Pasian hehna a dam manin, vantungah ih min a kigelhna thu sangin a lamdang zaw a lian thei zaw thudang om nawn lo hi. Lungdamna thudang, tahum gospel ih cihte in a dawi hawlkhiat ding thupi sakin a tatkhiat ngahna uh Singlamteh thu ngai nuam lo mawk uh hi.\nA siansuahna thupi sak napi, Lai Siangtho’ gen sianthona sungah nungta nuam lo uh hi. Khamitna thupi sak keei pong mawkin Kha Siangtho gahte a nuntakna vuah kimu zo lo mawk hi (Gal. 5: 22-23). Lam le dian le tawn teng tawh kha sungah cici na pi-un Kha Siangtho taktak pen thei kha lo nei kha lo uh hi. Kamtuam pauna, lamna, dianna, tawnna, kipumkhukna cih bangdaan le a pawlpawl teng pen kha sungah kibualna ci-in gen uh a, LST’ gen Kha sungah nuntak sianthona thu taktak pen a kitel khial nadingin a gamta uh hi a, Paul in tua pen lungdamna thudang na ci hi.\nLamna, khut betna cihte amah le amah in siatna om het lo-a hoih mahmah hi. Ahi zongin tua banga lamna le dianna cih namte a bulpi-in a ngaihsunte in lam nading, dian nading, khut bet nading mun le hunte ah a lungdam thei lote hi zel uh hi. Hih lamna le dianna thute bulphuhna tawh Kha thu le pianthakna thu ih ciangtan mawk leh kipai khial ding hi ci-a genna hi beka, khutbetna, lamna, dianna cihte a hun a mun ah kilawm taka zat ding mah ahi hi.\nAhi zongin hih banga a tungtham gamtatna teng a bulphuh luate in hih lungdamna thu taktak ahi tua Jesuh Khrih sisan hanga vantung ah ih min a kigelhna thu gen thei lo mawk uh hi. Dawi hawlkhiat nasep pen lungdamna thu (the gospel) hi nai lo a, Jesuh in vantungah na min uh a kikhum manin na lungdam zaw un, acihmah bangin tua lungdamna thu kimuam-a, kihilhcian ding pen a thupi penpen hi ta hi. Tua daante pen Kha thu sunga kibualna maan taktak hizaw hi.\nPrevious: ZYA Mailam Kalsuanzia Ding Idiea Ngetna Vai\nNext: My Dream ~ Dimno Pa


url: =Building Chemicals in Umm Al Quwain with Contact Details & Reviews\nYellow Pages UAE / UAE Business Directory / Building Chemicals Umm Al Quwain : List of the Best building chemicals in Umm Al Quwain with Contact Details\nBuilding Chemicals Umm Al Quwain : List of the Best Building Chemicals with Contact Details & Location Map. Top Building Chemicals in Umm Al Quwain UAE.\nUAE Business Directory, UAE Suppliers Directory, Umm Al Quwain Business Directory, Umm Al Quwain Companies Directory, Umm Al Quwain Directory, Umm Al Quwain Manufacturers Directory, Umm Al Quwain Suppliers Directory, United Arab Emirates Directory, Yellow Pages Umm Al Quwain Write a Review 4,470 Views\nBuilding Chemicals Umm Al Quwain : List of the best Building Chemicals in Umm Al Quwain with Contact Details including company names, contact details, telephone numbers, email addresses, websites, location map, driving directions, deals, offers, prices, costs, coupons, vouchers, reviews and ratings.\nBuilding Chemicals in Umm Al Quwain\nBuilding Chemicals Umm Al Quwain : List of the building chemicals in Umm Al Quwain with contact details including company names, contact details, telephone numbers, email addresses, websites, location map, driving directions, deals, offers, prices, costs, coupons, vouchers, reviews and ratings. Top building chemicals in Umm Al Quwain UAE.\n1. Gulf Minerals & Chemicals (LLC)\nCompany Name: Gulf Minerals & Chemicals (LLC)\nCompany Location & address: P.O.Box: 22323, Umm Al Quwain, UAE\nP.O.Box: 22323, Umm Al Quwain\nCompany Telephone Number: +9716 7660740\nCategories: Building Chemicals\nBuilding Chemicals Umm Al Quwain Location Map\nBest building chemicals Umm Al Quwain : List of the best building chemicals Umm Al Quwain with contact details including company names, contact details, telephone numbers, email addresses, websites, location map, driving directions, deals, offers, prices, costs, coupons, vouchers, reviews and ratings. Top building chemicals in Umm Al Quwain UAE.\nBusiness Directory UAE providing complete details of building chemicals in Umm Al Quwain. Find out more information on building chemicals in Umm Al Quwain on Yellow Pages UAE. building chemicals reviews, building chemicals Umm Al Quwain location map, building chemicals Umm Al Quwain websites, building chemicals Umm Al Quwain directory, building chemicals Umm Al Quwain business directory & building chemicals telephone numbers.\nBuilding Chemicals Umm Al Quwain : List of the top building chemicals in Umm Al Quwain with contact details including company names, contact details, telephone numbers, email addresses, websites, location map, driving directions, deals, offers, prices, costs, coupons, vouchers, reviews and ratings. Top building chemicals in Umm Al Quwain UAE.\nTags Building Chemicals\nPrevious Architectural Companies Sharjah : List of the Top Architectural Companies in Sharjah with Contact Details\nNext Architects Sharjah : List of the Top Architects in Sharjah with Contact Details\nBuilding Chemicals Abu Dhabi : List of the Best Building Chemicals in Abu Dhabi with Contact Details\nBuilding Chemicals Sharjah : List of the Top Building Chemicals Suppliers in Sharjah with Contact Details\nData Center Dubai : List of the Best Data Center Designers in Dubai with Contact Details\nTelephone Equipment & Systems Ajman : List of the Top Telephone Equipment & Systems Suppliers in Ajman with Contact Details\nHorizontal Directional Drilling Abu Dhabi : List of the Best Horizontal Directional Drilling in Abu Dhabi with Contact Details


url: =Start Over You searched for: Subject Rental housing--Law and legislation--New York (State) ✖Remove constraint Subject: Rental housing--Law and legislation--New York (State) Subject Videotapes ✖Remove constraint Subject: Videotapes Subject Clippings ✖Remove constraint Subject: Clippings Subject Files by subject ✖Remove constraint Subject: Files by subject Subject Rental housing--Law and legislation--New York (State)--Handbooks, manuals, etc. ✖Remove constraint Subject: Rental housing--Law and legislation--New York (State)--Handbooks, manuals, etc. Subject Social Activists and Public Advocates ✖Remove constraint Subject: Social Activists and Public Advocates Collection The New York State Tenants & Neighbors Coalition Records, 1970-2002, bulk 1970-2002 ✖Remove constraint Collection: The New York State Tenants & Neighbors Coalition Records, 1970-2002, bulk 1970-2002 Names McKee, Michael ✖Remove constraint Names: McKee, Michael Names Rent Stabilization Association of New York City ✖Remove constraint Names: Rent Stabilization Association of New York City


url: = Tinaung Takluem MATTHEW 13\nThaici Poai Thu\nMk. 4:1-20; Lk. 8:4-15\n1 Tua ni ma in Jesus inn pan pusuak in, tuili hui ah to hi.\n2 Mihon pi te ama kung ah hong ki kaikhop ngawp ciang in, ngunkuang sung ah tuaksuk in, to hi; taciang in mihonpi theampo sia tuili hui ah ding tek uh hi.\n3 Taciang in sontena te zang in thu tampi son a; En vun, thaici poai pa thaici poai tu in hongpai hi;\n4 A poai ciang in, thaici pawlkhat te sia lamzin tung ah tak a, tungleang te hongpai in nekhawng siat hi:\n5 Pawlkhat te sia suang tam in, leidai na mun ah tak hi: tawmvei sung in hong po pai hi, banghangziam cile lei thuk ngawl hi:\n6 Tabang in ni hong sua ciang, nisa in kang a; zungthuk nei ngawl ahikom in vuai in ngawtak siat hi.\n7 Pawlkhat te sia lingphung sung ah tak a; lingkung te khang in zapcip siat hi:\n8 A dang te sia leipha na sung ah tak a, pawlkhat te a se zakhat, pawlkhat te sia a se sawmluk, pawlkhat te sia a se sawm thum in khang hi.\n9 Zak natu bil nei peuma in, za tahen, ci hi.\n10 Taciang in nungzui te Jesus kung ah hongpai a, banghang in sontena taw thuson ni ziam? ci in dong uh hi.\n11 Jesus in, Banghangziam cile, vantung kumpingam thuku heak thei na sia note hong kipia zo hikale, mipi te ki pia ngawl lai hi.\n12 Banghangziam cile, a neite ki pia thua tu a, a dimlet in nei tu hi: ahihang a nei ngawl te kung pan in a neisun zong ki laksak lai tu hi.\n13 Tua ahikom amate tung ah sontena te taw thuson khi hi: banghangziam cile amate sia en napi mu ngawl; ngai napi za ngawl in tel zong tel thei ngawl uh hi.\n14 Kamsang Isaiah in maisangthu a sonkholna ah, note sia za napi na tel bua uh hi; mu tu hi napi, kan tel ngawl nu hi, a ci thu amate tung ah tangtung hi.\n15 Banghangziam cile, hi minam te sia a mit te khua mu ngawl, a bil te khuaza ngawl, a thinsung in bangma tel thei ngawl in, a nuntak na uh zong ki kheal ngawl hang in, a natna te zong ka damsak ngawl zadong in, amate sia a thinpui lei a, a bil uh in khua za hak bek domngawl in a mit uh zong thi siat hi.\n16 Ahizong, note sia na mit in mu a: na bil zong in za ahikom in thuphatoai na hi uh hi.\n17 A tatak ka ci ciang, na mu uh le na zak uh te kamsang te le mi thutang te in mu nuam mama napi, mu tha ngawl hi; za nuam mama napi, za tha ngawl hi.\n18 Tuahang in thaici poaipa thu sontena sia ngai vun.\n19 Lamzin tung ah atak thaici i khiakna sia, khatpo in kumpingam thu za a, tel thei ngawl hi, taciang mi pha ngawl pa hongpai in, a thinsung ah a ki poai thaici sia laksak hi.\n20 Suangtam na mun ah a tak thaici sia, thu a zak pociang lungdamtak in a sang te hi;\n21 Ahihang zungthuk tha ngawl ahikom, tawmvei sung bek khom in: tua thu hang in haksatna le vawtsiatna a thet ciang, tawlnga kik pai hi.\n22 Lingphung sung a tak thaici te sia, thu za napi; hileitung thinngimna, leitung hauna i theamna in tua thu zapcip a, nga zo ngawl hi.\n23 Leipha na ah a tak thaici te sia, thu za a, a telthiam te hi; tua te in a nga hong nga a, pawlkhat te a se zakhat, pawlkhat te a se sawmluk, pawlkhat te a se sawmthum ciang dong khang hi.\nZungtang le Mimphei\n24 Jesus in amate tung ah sontena adang khat son thua a, Vantung kumpingam sia pasal khat in a lo sung ah thaici pha a cing taw kibang hi:\n25 Hi kale, ngual mut lan in, a ngal pa hongpai a, zungtang sung ah mimphei ci a poai zawkciang, ciakik hi.\n26 Thaici hong po in, tanghui te hong luak ciang in, mimphei te hong kilang hi.\n27 Tabang ahiciang, naseam te inteakpa kung ah hongpai a, Topa awng, na losung ah thaici pha poai hi ngawl ni ziam? koisung pan hi mimphei te hong theng ziam? ci in dong hi.\n28 Innteakpa in hite sia ka ngalpa i vawt a hihi, ci hi. A naseam te in ama kung ah, pai in mimphei te ka bot tu uh ziam? ci in dong hi.\n29 Ahihang inteakpa in, bot heak vun; banghangziam cile mimphei te na baw uh ciang, zungtang te taw bot khawm tha tu nu hi, ci hi.\n30 Anlak hun dong khang khawm phot tahen, anlak hun ciang in mimphei te khawm masa vun a, na lom hen zawk uh ciang hal vun: ahihang zungtang te a hile seau sung ah thun vun, ci in anla te ka ci tu hi, ci hi.\nAnkam Cii Sontena\nMk. 4:30-32; Lk. 13:18, 19\n31 Jesus in sontena dang khat ma a son thua na ah, Vantung kumpingam sia pasal khat in ankam cii la in, lo sung ah a poai taw kibang hi:\n32 Tua thaici sia thaici theampo sung pan a nobel hi: ahihang hong khan ciang in ante teng sung pan a lianbel hong suak a, a kung hong suak hi, tua hu in van a vacim te zong hongpai in a bak te tung ah tawlnga hi, ci hi.\nLk. 13:20, 21\n33 Jesus in amate tung ah sontena dang khat a son thu sia; Vantung kumpingam sia nupi khat in tol tawm a lak sia, anvui law thum sung ah hel a, tua tol tawm cilik in anvui theampo a pawmsak siat taw kibang hi, ci hi.\nMk. 4:33, 34\n34 Jesus in hi sontena te zang in mipite tung ah thuson hi: sontena zang ngawl in thuson ngeingawl hi:\n35 Kamsang i sonkholna ah, amate tung ah sontena te zang in thuson tu khi hi; leitung bulpi a ki phu panin thuku sia amate tung ah pualak tu khi hi, ci thu a tangtunna tu hi.\nMimphei thu Hilthiangna\n36 Tua zawkciang Jesus in mihonpi te ciasak a, innsung ah a tum uh ciang: a nungzui te a kung ah hongpai in, losung a mimphei thu sontena sia hong son tan, ci uh hi.\n37 Jesus in, Thaici pha a poai sia mihing Tapa hi;\n38 Lo sia leitung bup hi; thaici pha sia kumpingam tate a hihi; ahihang mimphei te sia mi pha ngawl pa tate a hihi;\n39 Mimphei cii a poai ngalpa sia doaimangpa hi; anlak hun sia leitung bo hun hi a; anla te sia vantungmi te a hihi.\n40 Tua ahikom mimphei te sia khawm in, mei taw hal siat hi; tasiabangma in hileitung a bo ciang in piang tu hi.\n41 Mihing Tapa in, Ama vantungmi te sawl tu a, mi a khialsak te le siatna a vawt te ama ukna sung pan kaikhawm tu hi;\n42 Tua te sia kaa na le hangoaina mun mei sung ah khiasuk tuh hi.\n43 Taciang in mipha te sia a Pa uh i ukna sung ah ni bang in tang tu uh hi. Zak natu bil nei theampo in za tahen.\nA ki Phualseal Neisa\n44 Vantung kumpingam thu sia, losung ah a ki sealcip na manpha taw kibang hi; tua neisa sia khatpo in a mu ciang in, phual a, lungdam mama in a neisa theampo zuak hi, taciang tua lo lei hi.\nA Manham Pale\n45 Vantung kumpingam sia a manham pale a zong sumleang pa taw kibang hi:\n46 Ama in a manham pale khat a mu ciang in, a neisa theampo zuak in, lei hi.\n47 Vantung kumpingam thu sia tuipi sung ah a ki pai, ngasa tatuam a awk ngen taw kibang hi:\n48 A ngen a dim ciang in tuihui ah kai a, a to kawm in teal hi, ngasa pha te bawm sung ah heang a, a pha ngawl te sia vawk hi.\n49 Hi leitung bo ciang in tabangma hi tu hi: vantungmi te hongpai in, mipha te sung pan in mi pha ngawl te khen tu a,\n50 Kaana le hangoaina mun meisung ah khia tu hi, ci in zo hi.\n51 Jesus in, Hi thu te theampo na tel zo uh ziam? ci in dong hi, amate in tel khu hi, Topa, ci in zo kik uh hi.\n52 Jesus in amate tung ah, Tua ahikom, vantung kumpingam atu in a ki hil thukhamhil te sia, a neisa a lui le a thak a vekpi in a pusua inn neipa taw kibang hi.\nMk. 6:1-6; Lk. 4:16-30\n53 Jesus in hi sontena te a son zawkciang tua mun pan in pusuak hi.\n54 Ama ngamsung a tum ciang in, amate i synagogue sung ah thuhil a, amate in lamdangsa mama in, hibang ciimna le vangletna nei nasep te sia koisung pan nga ziam?\n55 Ama sia lettama pa tapa hi ngawl ziam? Mary sia a nu hi ngawl ziam? James, Joses, Simon le Judah te zong a suapui te hi ngawl ziam?\n56 A suapui nu te zong i kung ma ah hong om hi ngawl ziam? koisung pan hisia pa in hite theampo nga ziam? ci uh hi.\n57 Amate sia Jesus hang in tha neam uh hi. Ahihang Jesus in amate tung ah, Kamsang sia ama ngamsung le a innkuan sung simngawl mundang ah ki upat hi, ci hi.\n58 Amate i up ngawlna hang in, tua mun ah vanglian nasep tam seam ngawl hi.


url: =A khauh mahmah lungtangte akhel itna ~ Dong Mung :: ZOMI DAILY\nposted on 21 January 2019 at 9:16 am Lomkholna: Dongmung, News, Zomi\n1921 kumin Lewis Lawes pen USA gam Newyork khuapi pan tai 30 a kigamlatna a om Sing Sing thong (Sing Sing Prison) kem makaipipa hong suak hi. Tua hun lai in Sing Sing thonginn pen America gam sunga om thong khempeuh lakah a suuksia pen, siikaan a khauhpen le cikziatna a om hetlohna mun in a minthang mahmah khat ahi hi. Thongkia mite pen mithatte, mibuante, guta buluhte, ngongtatna tawh a kidim mite cih bangin siattatna lianpipi tawh thongsung a tungte kepna mun ahi hi.\nSing_Sing thonginn pen kum 20 a sawt khit ciangin Thongkia mite puahphatna phualpi khat hong suak mawk hi. Tua mun ah thongkia mite om tase mah leh thonginn tawh zong kibang nawnlo hi. Laibusaal, Baseball kimawlna tual, Basketball tual cih bangin kimawlna tual tuamtuamte zong om ta hi. Biakpiakna mun(biakinn) le sammetna sai cihte zong om hi. Thongkiate sung panin Kimawl Pawl (Player Group) cih bangin kibawlin Kidemna tuamtuamte ah kihel zel uh hi. A pualam panin Hilhsiate(teachers) samin laihilh sak uh hi. Thong sunga kikhung khalnate(rules) a zui zolote nidang bangin lainatna neilo in daan pia cih bang om nawnlo in limtak in thuhilh in itna lak uh hi. Thongkiate omna khan(room) kongte tawh(key) kalh nawnlo uh hi. Sing Sing Thonginn pen misiate phuaphatna munpi khat hong suak hi.\nHibang a hong piankhiatna pen Lewis’ ii hang khat zong ahi hi. Hibang hong hih ciangin thukante(Journalist) in Lewis va dong uh a, a ma’n:\n“Ke’n Sing Sing ka kikhelsakna bel inn thak lamsak cih ciang le kalsuanzia pawlkhat khelsak ahi hi. Thongkiate lungsim a khel taktak ahih leh hong nusia khin ka zi Catherine Lawes hizaw hi,” ci-in a dawng hi.\nCatherine’ ii pasal nasepna thong pen mi soksualte kikhumna le a limkhap huai mun khat ahihna tawh kizui-in a sanggam tanau lainate in thonginn sung a lut khak hetloh nadingin a genpih uh hi. Tua laitakin amah pen ta thum nei nupi khat ahi hi. Ahi zongin ama’n amaute kammalte ngailo ahihkeh awlmawh loin thong sung a lut veve hi.\nThonginn huang sungah a masa pen thongkiate Basketball kimawlna ah a tate thum tawh va pai in thongkia mite tawh tutna khat ah tukhawm in thapia in a va en hi. Ama lungsim sungah. “Ka pasal le ke’n nu le pa bangin amaute en in angvan ka hih manun ko nutateng bangmah hong cih sam kei unteh,” ci-in upna le muanna a nei hi. Tua khit ciangin thonginn sungah pai zelzel in thongkia mite tawh holimna hun khawng a nei thei hi.\nNikhat Catherine in mi thahna hangin thong hong kia mit khua mulo mi khat tawh hong kiho kha hi. Tua mipa khut ah len in hibang in thu dong a, “Shakespeare ii tangthu bute na sim ngei hiam,” a ci hi. Thongkia pa in, “Shakespeare na cih kua himawk hiam.” ci-in a dong kik hi. Tua banga a kihona uh tungtawnin laisim theilo ahihlam a theikhia hi. Tua khit ciangin kaalkhat in khatvei thong sungah pai in laisim theilote le mit khua mulote’n lai a sim theih nadingun lai ahilh hi. Lai hong sim thei thongkia mite in lungdamna luankhi nul kawmin Catherine kiangah lungdam hong ko phapha uh hi.\nTua bek thamlo in dang-awk, paumawl, beengngongte ading laihilh theihna sang khat ah amah va kah in a zawh ciangin thong sunga om tua bang mite khut le khe, gamtatna(action) tawh kiho ziate a hilhsawn hi. Tua ciangin tua bang dinmun a om thongkia mite nuam mahmah uh a, khitui luang kawmsa mahin lungdam thu a koko uh hi.\nKal khat in khatvei peuhmah thongkia mite tawh kimu in, thapiakna kammalte a gen banah, tangthu hoih nonote sim in hanthotna kammalte gen den a, thongkia mite tawh kimeltheihna le ki-it semsem nadingin va sem den hi. Suang banga khauh thongkia mite lungtang pen damdam in hong neem tektek ta hi. Tua bangin ngongtatna, gitlohna, cikziatna neilo lungtangte uh hong kihel semsem a, Catherine meel a muh ding kal uh ngaklah in a om uh hi. Catherine hong tun ciangin thongkia mite khempeuh lungdamna tawh kidim in a pianna Nu uh a mu mahmah bangin kingaihsun liang uh hi. Amaute adingin Catherine pen a honkhia, a lungdamkoh huai, a lametna uh hong suak hi.\nNikhat ama tun hun dingin Catherine hong tung hetlo mawk hi. Tua bek thamlo a pasal Lewis zong zuum hong kahlo in ama nasep ding teng a nuai a pa a ap hi. Catherine pen ama hong pai ngei hun ah hong pailo, thonginn kempa Lewis lah nasep hong kuan nawnlo mawk hi. Tua bang hong hih ciangin Lewis-te innkuan tungah thu khat piang hi, ci-in thongkia mite’n hong phawk khia ta uh hi. Amaute phawk thu pen a thumaan na himawk a, tua ni zingsang Catherine vanzuakna phualpi pan thongkiate ading vai pawlkhat lei in a ciah lamin lamet lohpi motor in a taih khakna hangin hong sihsan na himawk hi.\nCatherine ii a luang pen thonginn tawh a kigamla hetlo Lewis-te inn ah kikoih hi. A zingsang Catherine kivui hun ding ciangin saupi taka kigual deda thongkia mite kigal muh hiau mawk hi. Tua leh Lewis in thong ah buaina khat piang hi ngelngel ding aive maw, ci-in lunghimawh mahmah hi. Tua bang in lunghimawhna tawh thonginn lam hong pai ciangin, ngongtatna, gitlohna, cikziat neilo, phatmawhsak neilo, lainatna neilo thongkia mite mittang panin a luangkhia khituite a mu hi. Tua bangin lungtang khauh mi gilote khitui luanna pen amaute lainatna tawh itna lakin Nu bangin a angvan den Catherine sihsanna hang ahi hi.\nLewis nuai-a sem thong cingpa in hibangin amaute kiangah gen a, “Na pai nop vua leh va pai un… Ahi zongin nai 5 ma in thong nong tun kik ding uh mangngilh kei un maw,” a ci hi.\nTua ciangin amaute’ a it mahmah Catherine luanghawm a va kha ding leh a meel(maitang) khatvei bekbek a va mu dingin thongkia mi 400 bangin thonginn panin Lewis inn manawh in hong pai ziahziah uh hi. Amaute a encik dingin thonginn pan galkap ahi a, palik ahi zongin khat beek kizuisak lo hi.\nTua ni nitak nai 5 ma in thongkia mi khat zong pellem loin thong sung hong tungkim kik uh hi.\nItna om peuhleh suang banga sak lungtang zong neem dikdek thei hi.\nItna lakkhia leng midangte nuntakna sungah na lianpi semin kikhelna lianpi piangsak hi.\nA ginalo mi khat zong na itna tawh limtak in angvanin khual lecin hong kikhel ding hi.\nItna, lainatna in mihing lungsim zo mahmah ahih manin midangte lungsim na khelnop taktak leh itna le lainatna tawh amaute huh in panpih in.\nItna hangin leitung hong etlawm semsem nadingin itna khahkhia in, mawhna maisak semsem a, lainatna tawh mite panpih in hanciam pih ni.\nItna lainatna lungtang bekin mihing lungsim khel dinga, hauhna, liatna, sum le pai in kuama nuntakna hong khel masa khollo ding hi. Tua ahih manin itna lainatna tawh midangte tungah gamta ni. Tua hileh ei hangin leitung hong etlawm semsem ding hi. Lungdam, Dong Mung\nPrevious: Ka hai lam ka tel ciang ~ Sia Do Khup\nNext: Leitung pasal khempeuh lakah akumtam penpen in akiciamteh Japan papikhat sita (kum 113)\nTedim Pawnpi Tui Pipe kisia\nTedim Tuiphum (TBCY) te aw nunghei peuhmah keini


url: =LESSON 12 March 16- 22 BABYLON TUNGAH THUKHENNA ~ MUC\nLESSON 12 March 16- 22 BABYLON TUNGAH THUKHENNA\nAdmin 8:11:00 PM Articles, Sabbath School Lesson\nLESSON 12 March 16- 22\nBABYLON TUNGAH THUKHENNA\nTu Kaal Sung Sim Ding; Mang. 17: 1-18; 13: 1-10; Pai. 28; 2: 20 – 23; 13: 5 – 8; Jer. 51: 13.\nKAMNGAH: “ Tua ciangin vantung panin aw dang khat ka za a, “Keima mite aw, a mawh gamtatna-ah kihel kha-in a gimthuakna thuakpih kha ding na hih manun hong paikhia un. Ama mawhna in van ban a, a gamtat hoih lohnate Pasian in phawk gige hi.” Mang. 18: 4, 5.\nGimna gukna in Euphrates guntui kangsak in, hun nunung a Babylon panpih mi khempeuh in panpih nawn lo-in Babylon kisiat ding limcing hi. Ahi zongin Babylon kisiatma-in dawi nasep a lamdang tuamtuam hong piang ding hi. Pasian ka hi, ci-in van panin meikuang kia-sak ding hi.Khanlawhna man lo piangsak ding hi (Mang. 13: 13). Armageddon gal do dingin minam khempeuh kaikhawm ding a, Pasian tungah a cianlai mi citakte langpan in bawlsia ding uh hi.\nArmageddon kipat ding ciangin gimna sagih tawh kizomin a lian mahmah zinling ding hi. Tua zinling in Babylon leh a pawlte kipumkhatna susia ding a, khen thumin kisuah ding uh hi (Mang. 16: 18, 19). Hun nunung a Babylon in khuapi khat bangin vangliatna nei thumte kipawlna – gulpi, sapi leh leitung sapi hi ding a, Pasian’ mite langpanin bawlsia ding uh hi. Hih thum kipawlna kisia ding a, hun nunung a Babylon beimang ding hi.\nMang. 16: 19 in hun nunung a Babylon kisiat nading, Mang. 17 – 18 in Babylon kisiatna zia ding pulaak hi. Babylon kisiatna zia leh kisiatna a piangsak thute a pulaak ma-in (Mang. 17: 12 – 18: 24), Mang. 17 in hun nunung a lampial biakna, sapi tung a tuang numei kizuak nu leh ama tate in, Pasian langpang dingin leitung mite khemin a zolna thu pulaak hi.\nA PAKTAT BABYLON NUMEI\nMang. 17: 1; Jer. 51: 13 in Babylon kingakna ‘tui tung in’ Euphrate hi. “ Tui tampi in” bang limcing hi ding hiam? Mang. 17: 15.\nLai Siangtho sungah numei in Pasian’ mite limcing hi. Mang. 14 sungah gamtat hoih numei in Pasian’ pawlpi man limcing hi (Mang. 12: 1; 22: 17). A kizuak numei in Pasian tung a citak lo, thuman lo mite limcing hi. Mang. 17:5 in a pulaak a kizuak numei in a Lian Babylon limcing hi. Nidang Babylon in Euphrate tungah a kingak mah bangin, hun nunung a Babylon in minamte panpihna tawh nasem hi.\nMang. 17:2; 14: 8; 18: 2, 3 sim in. Mi khennihte in kua hi ding a, bangci bangin khat le khat mawhna bawl dingun hun nunung Babylon in zol hiam?\nKhen khatna-a mite in, leitung ukna nei kumpite in a paktat Babylon tawh mawhna bawl uh hi. Thuciam Lui sungah numei pasal paktatna in Pasian nunghei-in milim biakna limcing hi (Isa.1:21; Jer. 3: 1-10). Leitung kumpite leh hun nunung a paktat Babylon in numei pasal paktatna tawh gamta uh hi.\nKhen nihna-a mite in a paktat Babylon in leitung mi honpi tawh paktatna bawl uh hi. Tua mite in numei pasal mawhna a khangsak ding Babylon’zu dawn uh hi. Amaute in Babylon zuau-khemna zui-in, siatna pan Babylon in honkhia dingin lamen uh hi. Zukhaam mite in hoihtakin thungaihsun thei lo, amau pumpi ki-uk zo lo uh hi (Isa. 28:7). Thuman tawh a nungta mi tawmno khat simloh mi khempeuh in Babylon khemna sung tung ding uh hi.\nTuhun bangin hun bei ding ciangin mi honpi in lampial ding hi. Hih in mi honpi, mi tam thei thei nungzuih a lauhuai-na bang hong hilh hiam?\nSapi Tung a Tuang Paktat Numei\nMang. 17:3 sim in. Tua a paktat numei in tui tampi tungah omin, sapi tungah tuang hi. Koi bangin limciinna tui leh sapi in Babylon panpih mite pulaak hiam?\nJohn in a mangmuh laitakin gamlakah kipaipih hi. Numei khat sisan dim sapi tungah tuang mu hi. Tui tungah hi lo hi. Paktat numei in biakna kipawlna limcing hi. Sapi in gam ki-ukna limcing hi. A kigawm thei lo ding biakna leh gam vai tuamkoih hi napi, hun nunung ciangin biakna leh gam vai kigawm ding hi. Sapi tungah tuang cih in nengcipna limcing hi. Hun nunung ciangin tua biakna leitung thu-ah vanglian mahmah ding hi.\nPaktat numei sung pan bang thu in gulpi, tui sapi leh leitung pan sapi pulaak hiam? Mang. 12, 13.\nPaktat numei in kiliansakin kham, suangmanpha tuamtuam tawh kibawl a san leh a dumsan puan silh hi. Tua bangin kizepna tawh mi lungsim huup zo thei hi (Jer. 4: 10). Sisan, puangsan cihte in mi nengniam biakna kipawl ki-ukna limcing hi. Tua banah tua numei ii silh puan in Thuciam Lui a siampi puan hong phawksak hi (Pai. 28: 5, 6). Siampi tal tungah kigelh bangin tua numei tal tungah zong “Topa aa ding siangtho” ci-in kigelh hi (Pai. 28: 36 – 38). A khut a hai in biakbukah lenggahtui tawh biakpiakna tawh kibang hi (Pai. 30:9). Mihing in Pasian kiang pan a paikhia dingin Satan in thuman siksanin mihingte hong khem hi. Numei paktat kizem taleh, ama limciin biakna kisia ding hi. Paktat Babylon numei in mi siangtho-te’ sisan dawn hi. Mi siangthote in Khrih aa ding teci ahihna hangun thahna thuak uh hi. Hun nunung Babylon in Europe gam nitumna lam Khristian lampial biakna kipawlnate leh papacy tawh kizom uh hi. Hun nunung a Babylon in hotkhiatna thu-ah a citak Khristian tampi beimangsak hi.\nPaktat Babylon numei in Thyatir pawlpi sungah Jezebel omzia pulaak hi (Mang. 2: 20 – 23). Koi bangin Jezebel leh paktat numei in hun nunung Babylon gamtatna zia pulaak hiam?\nJohn in a paktat numei a muhteh lamdangsa hi (Mang. 17: 6,7). Bang hang hiam cihleh tua numei in tui sung pan sapi tawh (Mang. 13) kisuun hi. Hih sapi in Pasian mite tawh kido-in Pasian’ mi tampi in sihna thuak uh hi (Mang. 13: 5-7). Bawlsiatna hangin numei in gam sungah kum 1260 (Middle Ages) sung tawntung va bu hi (Mang. 12: 13, 14). Pawlpi kipawlkhopna-ah Protestant thu-um mite in a beisa hunin a thuak uh bawlsiatnate mangngilh lo uh hi. Bang hang hiam cihleh a beisa bawlsiatna sangin a lian zaw bawlsiatna hong om ding hi.\nMang. 17: 8 sim in. Mang. 13:8 sung thute tawh enkak in. Koi bangin Mang. 13:3 in sapi uk hun leh a gamtatna khempeuh pulaak hiam?\nA san melpua sapi in vanglian Yahweh kineihtawm ding hi. Sapi in a beisa hunin nasemin, tawlkhat sung a vangliatna bei-in, tua khit ciangin bul nei lo guam sung pan hong pusuak khia-in, tawntung kisiatna sung tung ding hi. Yahweh in a omsa,tu laitakin om, a om lai ding ahih mah bangin (Mang. 1:4; 4:8). Sapi in zong a nasep khen thumin kimu thei hi.\n(1). Sapi in a beisa hunin nasem hi. Ni 1260 sung tawntung Pasian mite bawlsia hi (Mang. 13:5).\n(2). Sapi a vangliatna tawlkhat sung bei hi. Sapi in liamna hong ngah ciangin, AD 1798, (Mang. 13:3), bang mah sem thei nawn lo hi. Ahi zongin tawl khat khit ciangin a vangliatna hong hingkik hi.\n(3). Sapi in a liamna hong damin siatna lianpi piangsak ding hi.\nMang. 13: 1-8 in a pulaak liamna ngah sapi in damna ngahin a nasepte Mang. 17 in pulaak hi. Damna ngah sapi tungah a paktat Babylon numei tu hi. Tawl khat sung biakna leh gam ki-ukna gawmin nasem ding a, Middle Ages hun lai bangin Pasian’ mite bawlsia kik ding hi.\n“Langpanna, bawlsiatna, kimuhdahna hong khang semsem ding a, upna kip nei lo mi, a lunghiang mi in a upna taisan ding hi. Ahi zongin Khrih sungah a kip mi in nidang a nopsak hunlaite sangin a upna kip semsemin, a upna hat zaw semsem ding hi.” Ellen G. White, The Great Controversy, 602.\nHih thute in tu-in bang hong hilh hiam? Koi bangin gimna hong tunma-in kigingkhol ding na hiam?\nLu Sagih Nei Sapi\nMang. 17: 9-11; 13: 18 sim in. Lutang sagihte i tel nadingin pilna kisam hi. Tua pilna in bangci bang pilna hi ding hiam? Koi bangin vantung pilna ngah thei ding i hiam? James 1:5.\nVantungmi in tua lutang sagihte in mual sagih limcing hi, ci-in pulaak hi. Tua mual sagihte in Rome khuapi omna mualneu hi, ci-in a pulaak zong om hi. Greek laimal ‘oroi’ (mual) pen mualneu ci-in a khiatna pulaak uh hi. Hih mual sagihte in kumpi sagihte limcing hi. Tua mualte in a kizomsuak hi lo hi. Mual sagihte in kumpi sagih limcing hi lo-in, ki-ukna limcing hi zaw hi. Lai Siangtho sungah mual in leitung ki-uknate (empires), vangliatnate limcing hi ( Jer. 51: 25; Ezek. 35: 2, 3). Genkholhna sungah ‘kumpi’ in gam tuamtuamte (kingdoms) limcing hi (Dan.2: 37 – 39; 7: 17). Tua hi-in mual sagihte in leitung a uk gam lianpi (empire) tuamtuamte limcing hi. Satan in hih gam lianpite (empires) tungtawnin Pasian langpangin, a bawlsia hi.\nJohn ii muhna panin tua gam lianpi nga-te in beimang khin uh hi. Empire nih om lai hi. A beikhin gam lianpi nga-te in Thuciam Lui hun lai-in bei khin uh hi. Tua gam lianpi nga-te in: Egypt, Assyria, Babylon, Persia leh Greece hi; hihte in Pasian’ mite bawlsia uh hi. Empire a lian khat in Roman Empire hi; John’ hunin hong khangkhia empire hi. A sagihna empire hong khangkhia ding hi. Mang. 13 sung a sapi in a hong khangkhia ding empire limcing a, tua empire in a sagihna empire hi ding hi. Hih empire in tuma kum 600, 700 lai-a papacy ii makaih pawlpi hi. Hih empire in John leh pagan Roman Empire khitteh hong khangkhia-in, Pasian’mite bawlsia hi. Leitung tangthu piangte tungtawnin hih thu kimu thei hi. Hih thute a pianma kum za tampi ma-in kigenkhol hi.\nJohn in a pulaakbehin-ah sisan tawh kidim sapi tung a lutang sagihte lak pan lutang khat tung panin a giatna lutang ding khat hong khangkhia hi. Tua a giatna lutangin lutang sagihte tawh kipawlkhawm hi mahta leh, koi lutang panin a giatna lutang hong khang khia hi ding hiam? Tua lutangte in a banbanin hong khangkhia hi-in, a giatna lutangin liamna nei lutang sagihna panin khangkhia hi. Hih a giatna lutang hong khansungin sisan dim sapi in paktat Babylon numei pua hi. Tuhun in a liamna pan a damkik lutang in nasem hi. A giatna lutang in leitung bei madeuhin hong khangkhia ding a, tawntung kisiatna sung tung ding hi.\nMang. 17: 12- 15; 16: 12 – 16 sim in. “Kumpi sawmte” tung pan bang thu na mu khia hiam?\nKumpi sawmte tawh kisai muhzia tuamtuam om hi. Ahi zongin Mangmuhna Bu in kumpi sawmte in kua hi, cih hong hilh lo hi. Lai Siangtho siksanin kumpi sawmte in kua hi ding hiam cih kimu thei hi. Amaute in paktat numei hong khankhiatma deuhin a khangkhia kumpite hi, paktat numei panpih kumpite hi. Amaute in leitung kumpite hi-in, sapi tungah a citak kumpite hi.\nMang. 17: 13, 14 in Mang. 12: 12- 17 sung a Armageddon thu pulaak kik hi. Satan tawh kipawl vangliatna nei kumpite tawh kipawlin TUUNO tawh kido ding uh hi Tua hi-in a nunung pen kido-na lianpi in Middle East gamah gam khat leh gam khat kido-na hi lo-in, Satan leh a pawlte in Khrih’ pawlpi leh Ama tungah a citak mite a do-na uh hi ding hi.\nMang. 17: 16 – 18 sim in. Mang. 16: 2- 12 sung a thute mah bangin bang thu in kumpi sawmte in Babylon tawh kizopna uh kikhelsak hiam? Kua hangin Babylon in gim thuak hiam?\nKumpi sawmte thu in Euphrates guntui kanna pulaak hi (Mang. 16:12). Kii sawmte in hehna tawh kidim uh a, paktak Babylon tungah thakhatin heh uh hi. Babylon guaktangin omsak uh a, ama sa ne-in a tawpkhakna-ah mei sungah kihaltumna thuak ding hi. Tua thupiang dingte a pulaakin-ah John in Thuciam Lui sunga a paktat Jerusalem gamtatna kilanghsak kammalte siksanin pulaak hi (Jer. 4: 30). Siampi khat ii tanu in a pumpi zuakin paktat gamtatna hangin mei tawh kihaltumna thuak hi (Siam. 21:9). Mang. 16: 10 – 12 sung a bangmahin Babylon thuak ding gimnate panin kumpite in honkhia zo lo hi. Amaute in khemthuak ahihlam uh kiphawk uh a, paktat Babylon numei mudahin langpan uh hi. Hun nunung a khangkhia lampi pawlpi a kipan amah tawh kipawl mi khempeuh in Pasian’ thukhenna thuak ding uh hi.\nHun nunung a hong piang ding thute tawh kisai i tel zawh loh thu tampi om hi. Mi tampi in tua thute hangin lungmang uh hi. Mang. 17: 14 sung a kamciam kitakin a hong pia, nang le kei aa tungah bang hong hilh hiam?\nNgaihsut beh Ding:Babylon kisiatma-in vantung pan awging khat in, “Ka mite aw, Babylon panin hong paikhia un,” ci-in hong sam hi (Mang. 18:4). Tu-in Babylon sungah Pasian bia mi tampi om lai hi. Hun nunung a hong khang khia pawlpi in lampial biakna leh amau mawhna sung a om mite samkhia dingin sapna ngah hi. Amaute thuak ding siatna tawh kipelh dingin hong sam hi. Pasian in Babylon sungah kisia dingin kuamah phal lo hi. Babylon sung a om Pasian a kihta mi tampi in, Babylon pan hong pai khia un, cih sapna aw za-in hong paikhia uh hi (Mang. 19: 1-10). Tua hi-in a cianlai pawlpi in a mai-ah na lianpi sep ding nei hi. Hih in Pasian’ompihna kitangsam ihihlam hong hilh hi lo hiam?\n1. Mang. 18: 4 in hong hilh mah bangin Babylon sungah Pasian kihta mi tampi, ka mite aw, ci-in sapna ngah om hi. “Babylon panin hong pai khia un,” cih thu mikim in a zak ding kisam hi. Ahi zongin hih thu i tangko ciangin nang le kei thuman i theih bangin a thei nai lo mite in tawntung kisiatna thuak ding hi, ci-in ngaihsuh khak ding kidop kul hi. Catholics thu-um mite, siatna thuak ding mite cih bangin ngaihsut ding hi lo hi. Catholic pawlpi sungah Pasian’ piak thuman a muhzah zah, anuntakpih mi honkhat om a, Pasian in amaute suahtakna ding lampi honsak ding hi. upna man lo sungah om uh a midang tungah thupha a bawl tawntung mite’ thuakna sangin, hamphatna, hun hoih hun pha tampi ngah napi, pumpi, lungsim, upna picing ding a awlmawh lo mite in Pasian’ thukhenna thuak zaw ding a, gimna lianpi thuak zaw ding uh hi.” Ellen G. White, Evangelism, 575.\n2. Mang. 17 in sisan dim sapi tungah tu numei kizuak, Pasian a langpan pawlpi limcing hi. Mang. 12 sung a numei in Pasian tungah a citak pawlpi limcing hi. Hih numei nihte kibatna leh kilamdanna na mu hiam? Hih thu tung panin thuman bang na mu hiam?\n3. Tu kaal sungin zawhna tawh Khrih a hong pai ma-in leitung ki-ukna leh biakna omzia thute i sin hi. Bang hangin Pasian’ thuman sungah citak, kiptakin om ding thupi hiam? Mang. 16:15 in leitung in Pasian langpan taleh Pasian tungah cihtak ding thu hong pia hi lo hiam? Koibangin tu-in tua hilhna nuntakpih ding na hiam?


url: =TUN KHO PUM BAITE MAT A HI - TUNGZANG NEWS\nTUN KHO PUM BAITE MAT A HI\nTun Kho Pum Baite tung tang gending saupi kathei kei a, ahi zongin MNF Lion Brigade History ah a poihmawh dan teng leh mat ahih dan a sih dan theihsak ahi hi. Mizo khangthu ah poimawhna thupitak nei ahih manin mangngilh theih, nelhsiah theih dingin ka ngaihsun thei peuhmah kei hi. Khangthak laisiam hi danlam a lunglut te'n hong kan ciangun bangtan hiam beek a lampi kawk muh theih ahi dingin ka lamen hi. A mah pen Mizote( Zosuante) lak-ah mi thupi, mi poimawh in asim tel ahi hi.\nMizoram ka tun nunguh sawtlo Hliappui Khua ah kaom ua ki panin Tun Kho Pum Baite matding cih thu ka theita ua, a hang ahih leh aki suah khiasa bangin mailam ah gensawn loh ci ahih manin ka gensawm kei hi. Tuaci bangin Mizoram pumpi ah mat dingin lai kikhak kual zihziah a, tua a lai-ip tungah lai malgol in laituisan tawh anuai kigit in Khuatenga Mizo National Volunteer Commander te Address kigelh mangkhin hi. Hici bang mi thupi, mi poimawh ahih manin Khuateng a Volunteer te'n amau huamsung ciat ah galvilding kiseh in sun le zan aki zomin January kha Khuavot nuai-ah gal vilden uh hi. Tuaci banga gam pum pi-in a ngaihsut dan a pompih theih loh uh pen matkhiat loh a khah zanding ahi theilo cih himai hi. Tuaban ah Mizoram in lungsim tak-ah ama paipih Policy a pompih theih loh pen Tun Kho Pum Baite na ngawnin a theihtuak kei hi. Tua hi-a, vangsiat huai, kamsiat huai tak-in 1967 January phalbi Khuavot nuai-ah aki manta hi.\nA mat lai tak-un aman' te'n zong Pu. Tun Kho Pum Baite tung panin bang deih uh hiam cih kigen theilo hi. Ahi zongin a bulhlai Citizen nai leh a bulh loh Rolex naite suhsak uh hi. Citizen nai pen Adjutant General R. Sangkawia in tanga Rolex nai pen ahih leh MNF makaipi Pu. Laldenga in tang cih ki thei hi. Pu. Laldenga in Dacca a, India Army te khut ah aki surrender zawh tungin a MNF te taisan hong kiklam, Tatkong Lui zuan a hong paina uah India galkapte tawh kikap uha, a taigawpna lam-ah hong sumang kha hi. Nam galkap te'n President nai mang zongin tua kim a, lopa leh nahthelteng thaimang, pheklekmangta le-uh muzolo uh hi. A hi zongin mang denlo hi.\nTun Kho Pum Baite nungzuite Lamlira Battalion ah paipih uha, amah ahih leh a tuamin Army Headquarters, Tuichang Camp ah kulhkhup uh hi. Upmawh sangin Tuichang Camp pen lianin thupi mahmah a, Nam galkapte a lut tawh a pusuak tawh ki helh ziahziah in om uh hi. Tua ci bang kawmkal ah Tun Kho Pum Baite pen galkap Section khat in cingden uh hi. A cing' te'n lah mi bangci dan cing' ka hi uh hiam cih a theihtuak mahmah kei tazen uha, makaite thupiak hangin cing' ahi giap uh hi. Zo tate khuasak Aksi lian, Zosuan tengteng mailamding khualna a, ama hinna piakhia a, AGAM gal muh pasal pha ama mite khut mah ah aki lawmna gim namtui tawh Zo tate a ding, zing cianga suahtakna len kawl ni suak mu khalo dinga koihcip a hita!\nMinam in a mainawtna ding, kalsuanna lampi ah atuam a dinkhiat sawm a, lawmte luangtung ah zawhna hanla sakkhawng phamawh a salote, na guklut in nampi lamsial na a paikhialsak hi. Tuate hang mah in agim a tawlte, a thuakte mel nangawn tuaci bang mi te'n a liahzel uh hi. Phat leh pahtawi dinga ki lawmte makhelh a, zawhna lukhu tawh kipho lak in amau hangin Nam pumpi puksia lellel pen nuamsa tak-a, enin kisia sak mahmah, ki makaisak mahmah in a makaih uh hi. Hici bang makai, aki pat tunga kipan Mizo sungah ki tasam ngeilo hi. A tunga ki pan haksatna a bawlbawlte lamkim tunma nangawn in a puksia naak uh hi.\nNikhat sepding mel omlo ahih manin nitaklam ka lawmpa TTa tawh Camp sung a khanglam deuh ah kava vak uh hi. Tun Kho Pum Baite a khumna uh taan inn ah bangkawm in kava hopih uh hi. A mah ka hopih ma un a cing'te ka hopih masa ua, bang hangin a mat uh hiam? koilam mi hiam? ci-in ka dongh uh hi. A cing' pa in zong hipa thu ka thei kholkei, hici bang a, cing' dinga hong koih manun a cing' mai ka hi uh, hih thupiak bel khauh mahmah hi, kua mah in a hopih loh dinguh, a taikhiat hetlo ding ahi cih ahi, taikhia zenzen leh a ma tangin ke'n sihna thuakleng kilawm hong ci hi. Ka lawmpa in tua thupiak hong palsatsak deklah ka bang ua, acih leh a ma'n no khawnga dingin dan atuam keidia acih khit in hici bangin va hopih uau, cikawm in a paamlam deuh a, aveng dangte dinna lam ah aki heiphei hi.\nTuaciang in ken zong, a khumna uh haksat tuakna maizen e, pialthang a Zawng awk bang hilo maw, kaci a, a cing' pa in zong, makaite thupiak hi-in bang mah lah ki hih lamdang sak theilo a, ci-in hong dawng hi. A kulh khumna uh atung aniam a, a kawciik mahmah hi. A bang maupum kikal a vang neucik awng ah mit sutuah zen a, et loh in muh theih ahi kei hi. Maupum lah ziingtak in kikan chitchet, a gakna nangte lah a pualam ah kihek cip khin, asung tut theih dintang theih loh, lup theihna hamham in lian hi. A haksat dan ding pen mihing pau in genkhin zolo ding hi. Puansia mahmah, a pan dildel khat cih loh puandang silh ding a neikei a, tuaci bangpi mah tawh January Phalbi khuavot sun le zan in a thuak ekh, a do ekh mai hi.\nA kiangah ka vanaih leh a mah zong lingkeuhkeuh kawmin hong tu a, lawmpa bang naci zel a, ann na nethei hia? cih ka vadot leh ka lungsim a thei bangin hong nehno a, khasialua zaw hiding hiven a khitui hong tak kauhkauh hi. A kilang in ka mittui luangkei mah leh ka sunggil a ka mittui pen takkhia ziahziah mai hi! Dam tak-in a puansilh hong hui a, a puansilh ninpi tawh a khituite hong nul in ki pasal sak tak-in hong en-a, hici bang in hong dawng hi. “Hih ka din mun hi, a haksat leh a nopding dan na theisiam maiding” hong ci hi. Hi takpi a, aban dot beh leng zong a phattuamna om dingin ka theikei a, ama ading in hih sak theih lah bang mah ka nei tuankei hi. Lungsim tawng in ka hehpih a ka lainat mahmah hi. Bang hang hici bangin kulh ah khum in om ahi hiam cih lah ka theikei a, poi kasa a ka hehpih mahmah hi. Alim a-al neek theih piakding lah ka nei tuan peuhmah kei a, amah lah gawnglumlo bek a hita hi. Ama ading in hin sangin sih ut huaizawta mai hi.\nTua ciangin a cing'te kiangah a pualam ah nisalum awisak ve-ua ka cih leh amau Pu, Siate'n(makaiten) phallo uh hi, ci'n hong dawnguh hi. Ann a neithei hia, ci-a ka dot kik leh cihtham a nengei kei hongci uh hi. Ke'n zong ka lungsim ah ne kholkei mah inteh kaci hi. Tuaciang in a kiangah bang naci om zel dia, ci-a ka dot kik leh Tun Kho Pum Baite in limtak hong en kilkel in “Kasi ding” hong ci hi. Ka khasiat mahmah a, tua pen a kampau kazak nunung pen hong hita hi.\nMimal hamphat nading hilo a, zi le tate hamphat na ding zong hituanlo nu le pa sanggamte hamphat na ding zong hi samlo in,Zo tate zingciang ding khualna a, hinna piak a mantam dan sutlo a, ama innlum nusia in haksatna citeng thuakngap a, a kalsuan Salpha Tun Kho Pum Baite in Zo suante leitung ki lumlet hang a, khenzak a omte, ki gawm kik na ding, ma a panlai leitung sum le pa in a leitheih loh a hinna, a it angaih Zo tate khut mah ah 1967 February ni 5 ni zingsanglam nai 7am in a piakhiata hi. Tun Kho Pum Baite pen gam le nam suahtakna ding a, man(price) piakhia masa pen hong hita hi.\nZingsang dang mah bangin Tuichang luikuam pen kumkhen tuimei in a hun ngei bangin phalvak a kipan a tuam hi. Ngeina dan a mangngilhlo hun kikhel zel in lah ahun ngei bangin 1967 February ni 5 ni hong suahpih leuleu hi. Zingsang khuavak dek kuanin Pu Sapbawia amin neu Sapa in zong a thumvei nading in zaidam tak in hong khen satta hi. Ak om hi leh ak masa khuan hun, duty nunung te'n zingtho masate ma-in hih ni ci uh hileh ki lawmin meiphual hong tuah uh hi. Tualai tak in Tuichang tuipi tunga tuimei zam lih liahte ki lamto liailiai a, agal khat lam-ah Simbu leh Chingpirit in khuavak siangma, a tawpna ding ci hileh kilawm liangin hong ham kulhkulh uh hi. Neek le dawn ding a bawl ann huante in zong zingsang niangtui ding hong sosak vutvut uha, tua sungin khua hong vak siangta hi. Tuaci bang kawmkal ah a theiding a kilawmte leh aki saipih mi tawmciikte sim loh in hih ni pen Zo tate a dinga ni thupi ni hong hi ding hi, cih athei kuamah ki omlo hi.\nZingsang dang bang mah in ko pawl meipi nung ngatsa in ka awi kawm uha, tua kawmin niangtui ka dawn uh hi. Meingo zam lihliahte zong awlawl in hong kang liailai uh hi. Thu tuamtuam genkhawm in ka holim laitak un Tuichang gal ah thau khatvei hong ging dam' hi. Pawlkhat te'n eheu acih laitak un ka kianga pawlkhat te'n kaplumta uh aive maw, aci uh hi. Kei taget in lah a bangci dan ahi diam, ka nai ka na enkha gaih mawk a, zingsanglam nai sagih leh minit thum a satnai kei deuh hi. Tuaci bang minit tomno sungin leitung vut pailet zokhop in ngaihsutna anei hi-in ka kithei hi. Ka lawmte thugen a kiciat na ding ahi diam, ka tutna lam uah huihdam hong nun' hang ahi diam, thaukep kanggim hong nam vengvungh hi. Ke'n zong Kuasaklam Aksipi mitta cih ka theisiangta hi. Tuni 1967 February kha ni 5 ni zingsanglam nai 7 cita maini in Zo tate ading, asep dingteng semkhin manlo in Pu. Tun Kho Pum Baite pen pahtawiding a kilawmte makhelh a, min hoih bek, min ngahna ding bek, a sawmte Politics sep gawpna hangin Zo tate khutlum thuak in a mualliamta hi. Pahtawi loh in phum in aom a, thupitak in aki lakhia kik ding!\nNote: Hih thu pen C. Vanlalrawna in Mizo laibu KIM LEH NI A AWM ANG EM: The Lion Brigade Mizo National Army sungah agelh hi-a, A TULLO LUNGTUP Editorial Board te'n Paite pau in lekkhia in A TULLO LUNGTUP Laimai 253-259 kikal ah gelh uh hi. India Kumpi leh Kawlgam Kumpite hangin Zomite sak le khangah ki theh in khat le khat I pau I lai a tamzaw kitel nailo I hih manin Khanglam Zomi hici bang'\na lunglutta ding, minam a itta ding leh Zogam galkap a lunglutta dingin theihhuai salua kahih manin deihsak na lianpi tawh kong lehkhiat kik ahi hi. Paite tel kaki sak leh ka telloh pawlkhat naom lai veve ahih manin a kibatlian lohna mun zong omtheikha ding hi. A laibu pen laimai 339 pha in a sunga thute pen gam le nam vai a lunglutta dingin theih huai kasa mahmah hi. Hih sunga thute I telkei leh Zogam galkap bang ki sakhuai, ki pathuai kasa kei liang hi. Bang hang hiam cih leh amaute pen Zogam leitang ngahkik na dinga ZOGAM galkap masa hi uha, amau nasep dan, a thuakdan uh thu le la tampi ki gelh hi. Laimal akhial aom leh hehpihna tawh na puahsak pah lecin akhial om nawnlo ding hi. A simkha mimal kim tungah I Topa Pasian in Lai Siangtho sunga,Moses, Joshuah leh David te mah bangin gam le nam itna lungsim hong guatciatta peuh hen.


url: =Global Buanli Family: Tulaai Leitung Thuthang Tuamtuam Updates May 7, 2014\nTulaai Leitung Thuthang Tuamtuam Updates May 7, 2014\n· USA gam aom Zomi kheempeuh in ZIUSA makaihna tawh kumnih ah khatvei ta akibawl Zomi Khawmpi ongtungding July4-6 sung Tulsa khuapi,OK ah nasiatak in kibawlding ci in makaaiten taangkokhia uhhi. Akuamapeuh paiziahziah ding hihang. Na mangngilh lohding khat mun dangpan zin akihel naailo mi 3,000 bang hikhin a zintawh 5,000 phahamtang ding ahihman ei aneu pawl in imanloh nading in Puanpaak silh hamtang ni ei.\n· Shan gam Chaidong khuapi sung a om SSA/RCSS thautawi te zumpi sung thupia khollo pi in Kawlgaalkaap mi 20 ding in thautawi bangtawh May 7, 2014 ni in buluh uhhi. Hih Shan te leh Kawlgaalkaap te kilemna thukhaam sung ah Hihbang zum khat le khat akihawhding ciang thu kizasak masading cih ahihman Kawlgam thukhun palsat uhhi. Hihthu hang kikap kik theiding ci in Shan makaai ten-gen uhhi.\n· KIA gaalkaap te in May 3 ni a kawlgam kumpi naseem 2 amat te uh May 6 nitaak nai 6 ma in akhahkik kei uhleh, Gaalkaap tha zang in KIA te zialding ci in Kawlgam saklam Gaalkaap mangpi pan in thupia hi. KIA ten kamatna ahaang uh ongsittel phot nung in tuakhit ciang mawhna aomkei leh ongkhah mah nung cin May 7, 2014 ni in laaitawh thukik uh ci hi. Nasia luading himai\n· Zomi ten Kawlgam Census result ingak lahlah mahmah kawmkaal ah Kachin gam leh Rakhaing gamsung buaina hang in mun pawlkhat te ah kizo naailo ahihman in May khasung peuhmah in zawhding ci in Kawlgam Misim pawl in May 7, 2014 ni taangkokhia uhhi. Zogam bel buaina omkilkel lo ahihman lungkim huai mahmah khat suak hi.\n· Nigeria gam ah April 14 ni a Boko Haram migilo te mat sangnaupang numeino 200 vaalte ahonkhia zo a om leh $300,000 letsong piading in ci in May 7, 2014 ni in taangkokhia uhhi.UK ten bel gaalkaap pawlkhat puakding in kithawi ta uhhi.\n· Asia gam vengteng in tuipi gamgi tawh kisai abuaipih mahmahna ahi South China Sea tung ah May 7, 2014 ni in Philippine China mi ngabeng 11 man uha, China kumpi lamten Tembaw tawh adelh uhleh Vietnam te tembaw tawh kitaih leuleu in mi tampitak liam uhhi. Ko a cihna muntek uhah kituak uh hi a thaubel ging nai samlo hi.


url: =Pawlpi phut nuamte’ theihding ~ Pu Thangboi :: ZOMI DAILY\nPawlpi phut nuamte’ theihding ~ Pu Thangboi\nposted on 22 June 2019 at 11:19 pm Lomkholna: Biakna, News, Thangboi, Zomi\nPawlpi ih cih pen Pasian’ minthanna ding, “Vantung ah Pasian’ deihna akicin mah bang in mihingte’ nuntakna sungah akicin theihna ding”, Pasian’ khuavak tanna ding, cimawh liangvai meigong tagahte etna ding, amangthang khate hotkhiatna nasep akisepna mun, Pasian’ thunungta akihawmna mun, van thupha lei thuphate ngah theihna ding lampi kihilhna mun, itna khahkhiatna mun, cinate – lungsim tamkhamte leh cimawh beidongte’ suahtakna mun, lam-etna akipatna mun, van hauhnate koici ngah ding; koici zek ding cihte akihilhna mun leh aphattak mahmah Pasian’ Min Siangtho lungsim khempeuh sungkhia a akiphatna mun ahi hi.\nTua ahih man in mikhat’ tung a thangpaih man, khat peuh in khasum asan ding deihsak man, mitawh kilem loh man leh lung kimlohna tuamtuam hang khawng tawh phuat ziauziau ding hi peuhmah lo hi.\nPawlpi ih cih pen atung a ih gensa bang ahih man in ih phuatma in Pasian hoihtak dot phot ding ahi hi. Mi’n phuan tah, sponsor om tah ci a company phuat a phuat ziauziau ding hi peuhmah lo hi. Pasian’ deihna leh sawlna omlopi in mawk phuat ding hi peuhmah lo hi.\nPawlpi ki mawk phuat ziauziaute kum 20 akipna ding hamsa mahmah hi. Kip phial mah taleh zong akihelkhate khalam taksa lam ah hamsia mahmah uh hi. Pawlpi ih mawk phuh ziauziau pen ei bek akibawlsia hilo in mitampi abawlsia ih hi gige hi.\nTuni in khatvei Pasian’ lam zuan kik in dongpha lai peuhmah dih ni guai. Pasian’ deihna omlopi ahih leh zong khawl bingbeng lel leng hoihzaw tham lai ding hi.\nPasian dong masalo in pawlpi mawk phuatphuat lam khawlta leng hoih mahmah ding a, aphuan ziauziaute zong panpih sedah leng hoihzaw ngel ding hi. Genkhialh aom leh ngaidam, Mung Laan Thang, Tonzang, Zogam\nPrevious: ZAM Thupuak :: 23 Jun 19 (World Refugee Day kibawl)\nNext: Naupangno abuan pasal khat aciltang ki tankhiatsak in si\nLeitung numei khempeuh lakpan agikpennu Operation kibawlin 100kg kiam\nCoconut kungtung pan aki gui awklum dektak khat Video kizaihkha


url: =Tape Drive Supplier in Aizawl Mizoram\n» Mizoram »Aizawl »Tape Drive Supplier Page ID : WPX501533 | Last Updated 24 Jul, 2019, 05:21AM\nTape Drive Supplier in Aizawl Mizoram, Call:9870285456 for Tape Drive Wholesale in Aizawl Mizoram, Tape Drive Retail Sale in Aizawl Mizoram, Tape Drive Dealer in Aizawl Mizoram, Tape Drive Price in Aizawl Mizoram. We Tape Drive India Offer Cost effective Workshop for Repair & Maintenance of Tape Drive, Tape Drive Library, Tape Drive Autoloader from more than 5 years\nThanks for your Interest in Tape Drive Supplier in Aizawl Mizoram, Tape Drive Wholesale in Aizawl Mizoram, Tape Drive Retail Sale in Aizawl Mizoram, Tape Drive Dealer in Aizawl Mizoram, Tape Drive Price in Aizawl Mizoram. We are here to serve you better in all possible way. Please feel free to contact us\n© Copyright Tape Drives India, All Rights Reserved | Page View: 60


url: =Start Over You searched for: Subject Rental housing--Law and legislation--New York (State) ✖Remove constraint Subject: Rental housing--Law and legislation--New York (State) Subject Videotapes ✖Remove constraint Subject: Videotapes Subject Rental housing--Law and legislation--New York (State)--Handbooks, manuals, etc. ✖Remove constraint Subject: Rental housing--Law and legislation--New York (State)--Handbooks, manuals, etc. Subject Landlord and tenant--New York (State) ✖Remove constraint Subject: Landlord and tenant--New York (State) Collection The New York State Tenants & Neighbors Coalition Records, 1970-2002, bulk 1970-2002 ✖Remove constraint Collection: The New York State Tenants & Neighbors Coalition Records, 1970-2002, bulk 1970-2002 Names McKee, Michael ✖Remove constraint Names: McKee, Michael Names Rent Stabilization Association of New York City ✖Remove constraint Names: Rent Stabilization Association of New York City Collecting Area New York State Modern Political Archive ✖Remove constraint Collecting Area: New York State Modern Political Archive


url: = Tinaung Takluem HEBREW 9\nThuciam Lui Biakbuk\n1 Tua zawkciang thuciam masa zong Pathian nasep na ah biakna ngeina te le leitung mun thiangtho nei hamtang hi.\n2 Ex 26:1-30; Ex 25:31-40; Ex 25:23-30.Banghangziam cile a masa in biakbuk sa a, a sung ah khuaimei, sabuai le anluum thiangtho te om hi; tasia sia mun thiangtho kici hi.\n3 Ex 26:31-33Taciang kidalna puan ni na i nungsang ah a thiangthobel a kici biakbuk om hi;\n4 Ex 30:1-6; Ex25:10-16; Ex 16:33; Misim17:8-10; Ex 25:16; Thuhlkk 10:3-5.Tua sung ah ngim namtui hal na kham kuangdal, kham taw a kizui thukham thingkuang, tua sung ah manna koina kham beal, a dawnmoi suak Aaron ciangkhut le thukham suangpheak te om hi;\n5 Ex 25:1-22Taciang a tung ah hesuakna tokhum vangletna taw a liapsak cherubim te om a, tua thu sia tu in a tuan in i son thei bua hi.\n6 Misim 18:2-6Tu in hi nate a ki thoai siat zawkciang, thiampi te sia a tawntung in a masabel biakbuk sung ah tum a, Pathian nasep seam uh hi.\n7 Thiam 16:2-24Ahihang a ni na sung ah thiampi sang khat bek kumkhat in khatvei tum a, thisan ngawl taw hi ngawl in, tasia sia ama atu le mipi te mawna atu taw pia hi:\n8 A khatna biakbuk a kip sung theampo mun thiangthobel sung tum na lampi sia kilangsak ngawl hi, ci in Tha Thiangtho in phawksak hi:\n9 Tasia sia tu hun atu in lim a hihi, tua sung ah letsong te le biakpiakna a piak nate in, a pia te i khentel theina sia cialcingsak thei ngawl hi, ci musak hi;\n10 Tua neak le dawn, ki thiansuana ngeina a tatuam le cilesa taw kisai biakna dan te sia puaphat hun ciangdong bek kip hi.\n11 Ahihang Christ sia hong theng pheang tu na pha te i thiampi sang dinmun in hongpai a, khut tawsak ngawl a lianzaw le a kicing zaw biakbuk taw hongpai hi, tasia sia hi inn hi ngawl hi;\n12 Taciang keal le khuino thisan taw zong hi ngawl hi, ahihang Ama thisan tatak taw mun thiangtho sung ah khat vei tum a, eite atu in tawntung tatna hong ngasak hi.\n13 Thiam 16:15,16; Misim19:9,17-19.Banghangziam cile khuital te le keal te thisan ahizong, khui ki hal te i meivam ahizong, a thiangtho ngawl te a the ciang in cilesa a thiangtho ngawl te thiangthosak thei ahile:\n14 Tawntung Thaa tungtawn in Ama le Ama Pathian mai ah a nin bang ngawl in a ki pia, Christ thisan in a nungta Pathian atu naseam tu in, note i khentel theina sia a thi naseam te pan in bangza in thiangthosak seseam tu ziam?\n15 Tua ahikom a masa thuciam nuai ah thukham paltan nate tatna atu in Christ hong thi a, a sap te in tawntung ngamh kamciam a lua thei natu in, Ama sia thuciam thak i palai a hihi.\n16 Banghangziam cile ngamh lua thei natu thuciam a omna mun ah, ngamhlua thei natu thuciam a pia sia a thi kul hamtang hi.\n17 Banghangziam cile ngamhlua natu thuciam sia thuciam a pia mihing te a thi zawkciang bek in thu nei a: thu a ciam pa a nuntaksung thu nei ngawl hi.\n18 Tua ahikom amasa thuciam zong thisan om ngawl in thiangthosak ngawl hi.\n19 Ex 24:6-8Banghangziam cile Moses in mi theampo tung ah thukham bang in thupiak a son zawkciang in, tui taw a ki hel khuino le keal thisan sia tuumul sannum le hyssop taw la hi, taciang laibu le mi theampo tung ah the a,\n20 Hisia in Pathian in note vawt tu in hong sawl thisan thuciam a hihi, ci hi.\n21 Thiam 8:15Tuabek dom ngawl in biakbuk le Pathian nasepna atu in a kizang beal theampo sia thisan the siat hi.\n22 Thiam 17:11Taciang na theampo phial thukham bang in thisan taw thiangthosak hi; thisan luang ngawl in maw maina om ngawl hi.\nJesus Biakpiakna sia Thuciam Lui Biakpiakna te Sang in Vanglian Zaw\n23 Tua ahikom ette tu lim te sia hite taw thiangthosak tu kisam ahi bangma in; vantung na tatak te sia hi te sang in a phazaw biakpiakna te taw amate le amate thiangthosak hi.\n24 Banghangziam cile Christ sia a tatak te musakna, khut taw a kisa mun thiangtho te sung ah tum ngawl hi; ahihang tu in Pathian mai ah eite atu in a kilang vantung tatak ah tum hi:\n25 Thiampi sang sia mun thiangtho sung ah a dang thisan taw kumsim a tum bang hi ngawl in, Christ sia ama le ama ki pia tu in tum tawntung ngawl hi;\n26 Tabang hibale, leitung piancil pan kipan in a thuak tawntung kul tu hi: ahihang tu in, hun bo na ah Ama le ama biakpiakna a kipiakna tungtawn in, mawna vawk tu in Ama sia khatvei kilang zo hi.\n27 Mihing sia khatvei thi tu in a ki ciangtan hi a, tua zawkciang in thukhenna thuak tu hi:\n28 Isa 53:12Tua ahikom Christ sia mi tampi te mawna pua tu in khatvei biakna in piakna thuak hi; taciang Ama a en te mawna om ngawl ngupna atu in ni vei na kilang kik tu hi.\n9:2 Ex 26:1-30; Ex 25:31-40; Ex 25:23-30.\n9:3 Ex 26:31-33\n9:4 Ex 30:1-6; Ex25:10-16; Ex 16:33; Misim17:8-10; Ex 25:16; Thuhlkk 10:3-5.\n9:5 Ex 25:1-22\n9:6 Misim 18:2-6\n9:7 Thiam 16:2-24\n9:13 Thiam 16:15,16; Misim19:9,17-19.\n9:19 Ex 24:6-8\n9:21 Thiam 8:15\n9:22 Thiam 17:11\n9:28 Isa 53:12


url: =COLD WAR I CIHCIH BANG HI HIAM? Agelh ~ Thang Khan Lian - Laibu Saal\nHome > Thuluui/Articles > COLD WAR I CIHCIH BANG HI HIAM? Agelh ~ Thang Khan Lian\nCOLD WAR I CIHCIH BANG HI HIAM? Agelh ~ Thang Khan Lian\nCOLD WAR I CIHCIH BANG HI HIAM?\nCold War i cih pen politics, galkap (military), sum-le-paai bawlna (economy) leh ngaihsutna leh lungsim geelna (ideology) lamsang ah Galpi Nihna khit nungin Soviet Union (USSR) leh US kikal ah kituah lohna lianpi hong piang a, a langtangin galkap zangin a kido lian loh hangun mun tampi ah a sim tham in a kidona "proxy-war" kici ah a sim do denna uh genna ahi hi. Galpi Nihna hong bei in Eastern Bloc a kici (Soviet gam leh a kipawlpih gamte "satellites states" a kici Communist gamte) leh Western Bloc kici (US, NATO leh a pawlte leh a kipawlpih gamte capitalist democracy gamte) kikal ah politics lamsang ah ki-ukna vai leh ngaihsutna nakpi tak-a ki-elna hong piang hi. Eastern Bloc kici gam ten mikim kikim-a ki-ukna (Communism) tawh ki-uk a, van bawlna sette (factories, industries), banks leh meileengte kumpi in uk ding deih uh a, Western Bloc ten suakta tak-a sum bawlna, a haute hau semsem ding, company nei zo ten company, bank, meileeng leh van bawlna set-te nei ding cih tawh ki-ukna deih in, amau pawl ding (alliance) tek uh hong zong uh hi.\nClod War kammal lian pen Mikangte laigelhsiam George Orwell in "You and the Atomic Bomb" kici essay a gelh October 19, 1945 in British newspaper Tribune ah kisuakna ah hong tuang a, James Burnham in a genkholh leitung kikhengawpna (polarised world) a piang ding a genna thu a essay ah tuangsak hi. Orwell in The Observer news ah March 10, 1946 in, "Nung kum December in Moscow conference ah Russia in Britain leh British in a ukna gam (Empire) ah cold war hong pulak khum hi ci hi. US Democratic president-te thudot mahmah (influential advisor) Bernauch Barauch in April 16,1947 in leitung mun tuamtuam ah US leh Soviet kikalah kitelsiam lohna leh buaina (geopolitical confrontation) kinei hi na ci hi. Tua a thugen ding a gelhsak journalist Herbert Bayard Swope in, "Ei leh ei kikhem kei nawn ni. Tu ni-in cold war i laizang ah om khin zo hi," cih a thugen ding gelhsak hi. 1947 in Newspaper columnist Walter Lippmann in "The Cold War" kici laibu hong bawl manin cold war cih kammah hong kinakzat mahmah a, a kidot leh Lippmann in 1930s in France kammal kizang "la guerre froide" kici panin ka lak hi ci hi.\nHistorians ten cold war hong pian' khiat kum lian hih kum hi cih ngaihsutna tuam tek nei uh a, ahih hangin 1947 panin hong kipan khia taktak cih kithukim uh hi. 1947 kum pen US President Truman in "Truman Doctrine" kici hong pankhia a, Soviet in a gamkeek ding dalna dingin US in a pawlte huhna (aid) kipia ding hi cih ciam hi. International Relations (IR) siam ten bel British PM Churchill in Westminster a Fulton University ah (tua hunin Truman zong om hi) March 5, 1946 in a thugenna ah US pen world power hi a, English kampau a zang gamte kipawlna ding leh Soviet in leitung mun tuamtuam ah Communist ngaihsutna a kizelhsak dalna ding a genna ah "iron curtain'' cih kammal a zat manin cold war kipatna ding piangsak hi ci uh hi. IR siam pawl khat leuleu in bel Galpi Nihna hunin US in Allied Force (Soviet, UK, France+) gamte gum loin thauvui thautang tawh sumbawlna hun a zat manin Allied gamte lungkim lo a, tua panin a khaici kituh ta hi ci uh hi.\n1.Galpi 2na pan US President Roosevelt sih dong (April 1945) :\nGalpi 2na hun sungin Roosevelt adingin Nazi Germany pen zawh ding hi cih a ngimna lianpen ahih hangin ama deihna bek tawh Soviet gam-uk (dictator) Statin' ngaihsutna tua bang na khin lo hi. Roosevelt in Nazi Germany, Fascist Italy leh Militarism Japan pen zawh ding na ngaihsut beh lai hi. 1947 in President Truman in Communism daangkoih theihna ding leh mun neucik sung bekah tunkhawmtheihna ding ("containment of the spread of communism'') Truman Doctrine kici hong pankhia a, $400 million bei in leitunga gal omna mute ah kigolh ding leh communism dal ding cih hong pankhia hi. US in Communist gamte ah kiphinna nei dingin sum tawh lungphona neite sim golh kipan hi.\n2. Roosevelt' sih khit nung leh Stalin sih (March 1953) dong :\nSeptember 1947 in Eastern Bloc gamte ah international communist movement a hatna ding leh Soviet leh a pawlte gam (satellites states) a uk khum theihna dingin Cominform kici phuankhia hi. Ahih hangin June 1948 in Communist Yugoslavia gam makai Tito in Eastern Block panin kipeng khiatna theihna dingin Eastern leh Western Blocs tawh kipawl lohna ding ngimna tawh India PM Nehru, Indonesia president masa pen Sukarno, Egypt president 2na Gamal Abdel Nasser tawh kipawlin 1961 in Non-Align Movement hong phuankhiat manun Tito leh Stalin kikal ah kitelsiam lohna lianpi hong piang hi. Hih hun ah kikapna piang dek mahmah ahih manin IR siam ten hih hun pen "the-almost-shooting-cold-war" hun hi ci uh a, Capitalist West Germany leh Communist East Germany buaina hangin Berlin kulhbang (wall) kisatsia in, Germany pumkhat suak a, 1948-49 kikal nak buai mahmah hi. Tua loin Korea buaina (1950-53) hangin zong Soviet leh US kikaptuah dek tak mahmah uh hi. Britain, France, US, Canada leh western European gam 8 ten April 1949 in Soviet dalna dingin North Atlantic Treaty Organization (NATO) hong puankhia uh hi.\n3. Stalin' sih khit leh Nikita Khrushchev a kipaihkhiat dong (October 1964) :\nStalin' sih khit in Nikita Khrushchev in Stalin' za hong laih a, Russiate nuclear hauh kisialhpih in, " Kong vui ding uh hi" ("we will bury you") ci giatgiap a, USte Cuba ah Fidel Castro laih khiatna hong kigolh uh ciangin Russia in Cuba ah nuclear ballistic missiles 1962 in hong koih manin leitung in nuclear gal na ciam kha dek mahmah hi. Ahih hangin a sawt loin Khrushchev in a ngaihsutna hong laih in, "Khrushchev's de-Stalinization campaign" kici hong bawl manin nitumna leh nisuahna gamte kikal-ah kilemna hong piang thei kik hi. Hih hun pen a gamla kap khakna ding galvan long-range weapons kici US leh Soviet a kidem hun uh hi a, August 1957 in Soviet in leitung adingin a masa pen dingin intercontinental ballistic missile (ICBM) lawhcing takin sitna nei uh a, October 4, 1957 in leitung a kimkot dingin satellite masa pen Earth satellite Sputnik 1 kici space ah kap to uh hi. Soviet in Vostok programme a hanciamna tawh Vostok spacecraft zangin April 12, 1961 in Baikonur Cosmodrome panin Soviet Cosmonaut Yuri Gagarin space ah kahsak uh hi. US in zong Soviet-te dem nuam pah in 1969 in Apollo kici spacecraft zangin Armstrong leh Edward Aldrin khapi ah kahsak uh hi (hih pen a mi uptheih dingin a phuahtawh uh a zuaupi uh hi kici a, studio sungah video a kizaih tawm uh hi kici hi. Moon landing hoax ci-in google panin zong le uh ci-in thu tampi om hi). Hih hun pen space kidemna (race) hun kici hi.\n4. Khrushchev a kipaih khiat khit leh ama' zalaih Leonid Brezhnev (November 1982) sih dong :\nHih hun pen Cold War 2na hun kici a, Western bloc leh Eastern bloc gamte democracy leh communism keek nuamin Asia, Africa leh Latin America gamte ah kigolh in, amau' ki-ukzia banga gam ki-ukna piangsak theihna dingin hih i genna gamte-a gal omte "local proxies war" kicite ah kigolh uh a, 1960s pek panin in Vietnam ah USte kigolh in, 1980s panin Afghanistan gamah Soviet-te a kigolh hun ahi hi. Historians pawl khat ten bel 1979–85 kikal pen Cold War 2na hun hi ci-in ciamteh uh hi.\n5. Brezhnev sih khit nung leh Soviet Union a kikhenkhapna (December 1991) :\nUS in Communist thanemna leh tunkhawmna dingin a ngim uh tangtungna huh ahi hi. Hih hun pen space ah galvan koih ding kidemna hun zong hi a, US President Reagan in Star War Program kici hong pan khia in, $200 billion val tak galvan bawlna dingin kizang hi. Hih thu hangin galvan lamsangah kitaitehna hong nasia mahmah a, Soviet economy siat hun tawh kituak ahih manin Soviet President Gorbachev in Reagan nuclear galvan khiamna hong nei uh a, nuclear galvan tampi tak kisusia (dismantled) tuak uh hi. December 1991 in Soviet gam pen gam tuamtuam in hong kikhen in, Commonwealth of Independent (CIS) states hong piang khia a, Gorbachev in Russian economy a thahatsak kik zawh loh hangin US economy pen hih hunin sia lo ahih manin US in galvan tam hong bawl beh zo zaw suak hi. Ahih hangin Russia leh US kikihta tuam loin ko thahatzaw ung a cih tuak tei hangun tu lianin bel in US in military budget ading sum a zat zah leh a galvan neih zah tawh et dingin US pen a tungnung zaw suak a, ahih hangin Russia in nuclear galvan 8,000 kiim nei in, US in 7,300 kiim nei ahih manin kikihta tuak veve uh hi. Cold war a bei siang lian loh hangin international terrorism hong hatna hangin a kihuatna uh hong dai zaw deuh ta hi. US in Cold War hun kipat cil 1945 panin 1992 kikal sungin nuclear sitna (tests by official count) 1,054 tak nei a, a vekin lawhcing hileh hau veve ding hi cihna hi. Cold war a thum veina hong piang kik tam cih kigen thei lo a, hong tung ding hun bekin hong hilh thei ding hi.\n- Wikipedia, C.T. Evans "Phases of the Cold War" and\n- The Origins of the Cold War, 1945–1949 by Edsitement (The Best of Humanitieas onthe Web)\n- Image may contain: one or more people\nLai gelhpa Thang Khan Lian in Zomi eLibrary/Laibusaal ading in Phalna ahong piak ahi hi.\nfrom: tk lyant <tklyant3383@gmail.com>\ndate: Mon, Jan 9, 2017 at 5:40 AM\nsubject: COLD WAR I CIHCIH BANG HI HIAM?\nItem Reviewed: COLD WAR I CIHCIH BANG HI HIAM? Agelh ~ Thang Khan Lian Description: Rating: 5 Reviewed By: Cinpu Zomi


url: =Naturescape Gallery presents "Ceramic Horseshoe Crabs" by artist Mark Rea, Cape Cod Museum of Natural History at Cape Cod Museum of Natural History, Brewster MA, Visual Arts\nNaturescape Gallery at the Cape Cod Museum of Natural History is proud to present Ceramic Horseshoe Crabs by artist Mark Rea May 4 – June 30, 2022. *\nNow, for two months, you can enjoy and view Mark’s incredible exhibit in our Naturescape Gallery, as well as in conjunction with celebrating International Horseshoe Crab Day on Monday, June 20th and during the entire week of activities emphasizing the importance of this ancient animal.\nMay 28, 2022 at 11:00 am - 03:00 pm (Sat)\nMuseum hours: May: Wednesday – Sunday 11am – 3pm / June: Open Daily 10am-4pm\nMay, 28, 2022 at 11:00 am - 03:00 pm (Sat) May, 29, 2022 at 11:00 am - 03:00 pm (Sun) Jun, 01, 2022 at 10:00 am - 04:00 pm (Wed) Jun, 02, 2022 at 10:00 am - 04:00 pm (Thu) Jun, 03, 2022 at 10:00 am - 04:00 pm (Fri) Jun, 04, 2022 at 10:00 am - 04:00 pm (Sat) Jun, 05, 2022 at 10:00 am - 04:00 pm (Sun) Jun, 06, 2022 at 10:00 am - 04:00 pm (Mon) Jun, 07, 2022 at 10:00 am - 04:00 pm (Tue) Jun, 08, 2022 at 10:00 am - 04:00 pm (Wed) Jun, 09, 2022 at 10:00 am - 04:00 pm (Thu) Jun, 10, 2022 at 10:00 am - 04:00 pm (Fri) Jun, 11, 2022 at 10:00 am - 04:00 pm (Sat) Jun, 12, 2022 at 10:00 am - 04:00 pm (Sun) Jun, 13, 2022 at 10:00 am - 04:00 pm (Mon) Jun, 14, 2022 at 10:00 am - 04:00 pm (Tue) Jun, 15, 2022 at 10:00 am - 04:00 pm (Wed) Jun, 16, 2022 at 10:00 am - 04:00 pm (Thu) Jun, 17, 2022 at 10:00 am - 04:00 pm (Fri) Jun, 18, 2022 at 10:00 am - 04:00 pm (Sat) Jun, 19, 2022 at 10:00 am - 04:00 pm (Sun) Jun, 20, 2022 at 10:00 am - 04:00 pm (Mon) Jun, 21, 2022 at 10:00 am - 04:00 pm (Tue) Jun, 22, 2022 at 10:00 am - 04:00 pm (Wed) Jun, 23, 2022 at 10:00 am - 04:00 pm (Thu) Jun, 24, 2022 at 10:00 am - 04:00 pm (Fri) Jun, 25, 2022 at 10:00 am - 04:00 pm (Sat) Jun, 26, 2022 at 10:00 am - 04:00 pm (Sun) Jun, 27, 2022 at 10:00 am - 04:00 pm (Mon) Jun, 28, 2022 at 10:00 am - 04:00 pm (Tue)


url: =Laithiangtho Dokna (Samuel Niina 15-16) ~ Thu Tatuam (Siyin News)\nLaithiangtho Dokna (Samuel Niina 15-16)\nTuesday, January 27, 2015 Laithiangtho Dokna No comments\n1. Absalom acing mihing bangza pha ziam?\n2. David ii advisor sia akua ziam?\n3. Absalom ii sap mi zanite in, bangthu he ngawl ziam?\na. Tualngal sawmna\nb. A paina tu mun\nc. Ngalsim zia\n4.Gath pan ngaltai ngalkap bangza in David zui ziam?\n5. David ngaltai in apai ciang Thukham thingkuang ___ hi.\nc. pua ngawl\n6. Absalom ii nasep zia thukan David ii lawmpa min bang ziam?\n7. David tung ah adiktat Saul ii sila min bang ziam?\n8. Mephibosheth banghang David taw ngal tai ngawl ziam?\na. A peangbai hang\nb. David ngaimaw\nc. Apu neisa theampo ki lamen\n9. David ahamsiat Saul ii bepa min bang ziam?\n10. David kumpipa le alawmte angaltaina koisungah tawlnga ziam?\n11. Apa zinote luppui tu in Absalom tung ah ngaisut pia sia akua ziam?\n12. Akua ii pau nate Pathian ii kammal za in kisaang ziam?\nb. Thiampi Zadok\nSamuel Niina 15\nAbsalom in Tualngal tho tu Ngeal\n1Hisia zawkciang Absalom in ama atu ngalleang khat le siphu pawl khat heang a, ama a cing mihing sawmnga zongh koi hi. 2Ama in zing tuungin tho a, khuapi kongpi hui lampi ah ding hi. Mihing khat po ngual taw thu kinei om in, kumpipa khen sak tu in hong pai a om ciang, Absalom in samin koisung pan hong pai ni ziam ci in dongh bul hi. Taciang ama sia bang minam ahi Absalom tungah a son zawkciang, 3Absalom in hi bang veu ci hi, “En in, thukham in nang hong panpui hi, ahihang nang thu hong ngai tu kumpipa ii taangmi kuama om ngawl hi.” 4Taciang hi bang veu belap hi, “Keima thukhenmang hi leng uuk meak ing! Tua hile ngual taw thu kinei, ahibale neisa nga nuam khat papo kei kungah hong pai tu a, thu a tangin khen sak tu khi hi,” ci hi. 5Mihing khat po in Absalom mai ah kun tu in hong neak ciangin Absalom in ama zamh in koai a, namh hi. 6Kumpipa tung pan thutang khenna thangai a hong pai peuma Israel mi simin Absalom in hi bang veu in vawt ahikom amate ii panpuina nga hi.\n7Kum li zawkciang Absalom in David munah, “Hebron ah hong pai sak tan, TOPA tungah sep tu kamciam teng seam nuam khi hi, topa awng, 8Syria ngam Geshur ah ka om lai in, TOPA tungah kamciam ka piakna pan, ama in kei, Jerusalem ah hong cia kik sak le ama Hebron ah pai in bia tu khi hi, ka ci hi,” ci hi.\n9“Thin nuam takin pai tan,” kumpipa in ci hi. Tua ahikom Absalom sia Hebron ah pai hi. 10Ahihang Israel namte theampo tungah kamtai pai sak in, “Lemle aw na zaak uh ciang, ‘Hebron ah Absalom sia kumpi suak zo hi,’ ci in au vun ci sak hi. 11Absalom ii samna taw Jerusalem ah ama taw a paikhawm mihing zanii pha hi; amate in tualngal sawmna bangma he ngawlin, ngaisutna pha taw pai uh hi. 12Taciang ama in sangaw biakpiakna a vawt laitakin, Kumpipa David atu ngaisut pha a pia Gilo khua mi Ahithophel sam sak hi. Kumpipa langpan tu sawmna sia hong thahat va-ial a, Absalom ii nungzuite zongh mihing hong khang va-ial hi.\nJerusalem pan David Tai\n13Kamtai khat in David munah, “Israelte in Absalom tungah thumaan tu kamciam pepia hi,” ci hi.\n14Tua ahikom David in a uliante Jerusalem ah a om theampo munah, “Absalom khut panin ih suakta nuam le ih tai kul tu hi! Manlang vun! Tua ahibale ama hai ngawlin hi mun hong theng tu a, hong zo in khuapi sungah a om theampo hong that tu hi,” ci hi.\n15Amate in zo kik a, “Hi hi, Kumpipa awng, na ci babangin ngamta tu in kinging khu hi,” ci uh hi. 16Tua ahikom kumpipa ding khia a,a uliante le a zino sawm kumpi inn en tu a nusiat teng ngawl, a innkuanpui dang teng taw pia uh hi.\n17Kumpipa le a mihingte theampo hong dinkhiat ciangin khuapi inn mong khakbel sia ah hong tawlnga uh hi. 18A uliante theampo zongh ama kungah hong ding uh a, ama a cing ngalkapte ama ii mai pan paisuak uh hi. Gath pan hong zui ngalkap zaluk te zongh hong pai suak uh hi, 19taciang kumpipa in amate lampuipa Ittai munah, “Banghangin ko taw hong pai khawm nu ziam? Heak kik vun a, kumpi thak sia taw om tavun. No sia ngamdang mi nu hi, na ngam uh panin ngaltai te nu hi. 20No hi sungah tawmvei sung bekma hong teangte hi a, tua ahiciang banghang in kei taw hong vakthap kakoai sak tu khi ziam? Koi sung zuan tu khi ziam ci in keima zongh in heak ngawl khi hi. Heak kik tavun a, na ngam mipuite zong heak pui tan. TOPA no tungah hong dik tahen a hong thumaan tahen,” ci hi.\n21Ahihang Ittai in zo a, “Kumpipa awng, TOPA min taw kiciam khi hi, thi keak a kul zong na paina po ah pai tu khi hi,” ci hi.\n22“Pha hi,” David in ci hi. “Pai tawng,” ci hi. Tua ahikom Ittai in a mite le a beal te theampo taw pai uh hi. 23David hong dinkhiat tak ciang ngam mite nasia takin hong kap uh hi. Kumpipa in Kidron lui hong kantan a, a mite in zui in amate dui sung manaw in paikhawm hon uh hi.\n24Thiampi Zadok zongh tua munah kihel a, taciang ama kungah Thukham Thingkuang a pua Levi mite zongh om uh hi. Amate in Thukham Thingkuang lei ah nga suk uh a, mipite ii khuapi a nusiat dong kisuan kik ngawl uh hi. Thiampi Abiathar zongh tua munah om hi. 25Tasia ciang kumpipa in Zadok munah, “Thukham Thingkuang khuapi sungah heak pui kik tan. TOPA in kei dik hong sa ahile ni khat ni ciang a mu tu in kei hong heak kik sak tu a, a omna mun zongh hong mu sak kik tu hi. 26Ahihang TOPA in kei dik hong sa bua ahile, tasia ciang ama ii hong law nop po hong law tahen,” ci hi. 27Taciang ama in Zadok munah a ci lai na pan, “En in. Na tapa Ahimaaz le Abiathar ii tapa Jonathan tonpuiin khuapi sungah thinnuam takin na cia kik tavun. 28Tua laanin nang tung pan thuthak ka zaak dong ngun kanna ah kong ngak tu hi,” ci hi. 29Tua ahikom Zadok le Abiathar in Thukham Thingkuang sia Jerusalem paipui kikin tua munah om uh hi.\n30David in Olive Mualvum ah a kap sa in kaato a; khuangaina lim in peangdap thua ngawlin a lu siin hi. Ama a zuite theampo in zongh a lu uh puan taw siinin kap uh hi. 31Ahithophel in Absalom taw tualngal vai ah kipawl hi ci in David in a zaak ciangin thu ngen hi. “TOPA awng, Ahithophel ii ngaisut piaknate lui thathong suak sak in,” ci hi.\n32Biakpiakna mun khat a omna mual tungah David hong thet ciangin, Arch mi ahi a muanbel a ngualtam Hushai taw kimu a, ama sia a puan ki eaukeak in a lu tungah leivui kibuak hi. 33David in, ama munah “Kei taw nong tonkhop hang kei nong hu theina bangma om ngawl hi, 34ahihang khuapi ah heak kik lete taciang Absalom mun ah na pa atu na ka sep bangma, nangma atu zongh thumaan takin sep sak tu khi hi, va ci lete kei hong hu thei zaw tu ni hi. Taciang Ahithophel ii ngaisut piakna peuma na langpan thei za in vawt in. 35Thiampi Zadok le Abiathar te zongh tua munah om hi; kumpi inn sungah na zaak theampo amate son in. 36Amate ii a tapate Ahimaaz le Jonathan amate kungah om hi, taciang thu na zaak theampo amate in kei hong puak tu in nong pai sak thei tu hi,” ci hi.\n37Tua ahikom Hushai, David ngualtam pa sia Absalom hong thet bek laitakin khuapi sungah heak kik hi.\nSamuel Niina 16\nDavid le Ziba\n1David in mualdawn a kan zawkciang thakhat thu in Mephibosheth ii naseampa Ziba taw kisi hi, ama in laa nii hong keng a, a laate in anluum luum zanii, sapitko bom zakhat, thingnga hing bom zakhat le savun ip khat dim zu hong pua hi. * 2Kumpipa David in, “Tuate theampo bang tu ci ni ziam?” ci in dongh hi.\nZiba in zo a, “Laate sia kumpipa ii innkuanpuite to natu hi a, anluum le thingngate sia a mihingte ii neak tu, taciang zu sia dui sungah amate a toi ciang a dawn tu hi,” ci hi.\n3“Na topa Saul ii tupa Mephibosheth koisung a om ziam?” kumpi pa in dongh hi.\n“Ama Jerusalem ah om hi, banghangziam cile ama ii up tatakna pan a pu Saul ii neisa theampo Israelte in ama tungah pia tu hi,” ci in Ziba in zo hi. *\n4“Mephibosheth ii neisa theampo nangma tang tu ni hi,” kumpipa in Ziba munah ci hi.\n“Kei na naseam pa khi hi. Kumpipa nang hong lungkim sak tawntung hong suak sak tahen,” Ziba in ci hi.\nDavid le Shimei\n5Kumpipa David Bahurim hong thet ciangin Saul ii bete Gera ii tapa Shimei sia ama taw kisi tu in hong pai in ama haamsiat hi. 6David ii uliante le a cingte in ama uumci napi Shimei in suang taw deang tu in hong kipan hi. 7Shimei in haamsiat a, “Tai in! Tai in! Tual that pa! Mimaw pa! 8Nang in Saul ii kumpi ngam na suan a, tu in TOPA in Saul ii innkuanpuite na suamlup hu in daan hong pia hi. TOPA in na kumpi ngam sia na tapa Absalom hong piak sak hi, tu in lalcip zo ni hi, nang tualthat pa!” ci hi.\n9A nu Zeruiah ahi Abishai in, “Kumpipa awng, banghangin ui hi sia in nang haamsiat sak ni ziam? Ama ii kungah hong pai sak tan a, a lu hong tan sak tan,” ci hi.\n10“Hisia no taw bangma kisai bo,” kumpipa in Abishai le a suapuipa Joab munah ci hi. “TOPA in kei haamsiat in sawl ahile a kua in khaam thei tu ziam?” ci hi. 11Taciang David in Abishai le a uliante theampo munah, “Keima tapa in kei hong thatlum nuam a kipan ahile hi Benjamin pa ii ngamtatna banghangin lamdang sa nu ziam? TOPA in ama ii kei hong haamsiat tu in sawl hi tu hi, tua ahiciang koi po vun a, haamsiat sak vun. 12TOPA in ka cimawkna hong hesuak tha tu a, ama ii hong haamsiatna kei atu thupha hong suak sak nuam ahi na meal zongh kihe ngawl hi,” ci hi. 13Tua ahikom David le amate a lampai hong zom suak hi. Mualpangh a tona ah Shimei in pha valep a; a pai kakawm in ama in haamsiat a, suang le lei taw deang hi. 14Kumpipa le a mite Jordan Ngun hong thet sia in, amate a tha uh zawm mama zo ahikom tua munah tawlnga uh hi.\nAbsalom Jerusalem Khua sungah\n15Absalom le ama taw kikop Israelte theampo Jerusalem khua ah tum a, Ahithophel zongh amate sungah kihel hi. 16David ii muan ngualtampa Hushai in Absalom taw a kisik ciang, “Kumpipa a khansau tahen! Kumpipa a khansau tahen!” ci in au hi.\n17Absalom in, “Na lawmpa David tungah na thumaanna teng bang suak ziam? Banghangin ama taw ton ngawl ni ziam?” ci in dongh hi.\n18Hushai in zo a, “Banghangin ton thei tu khi ziam? TOPA ii tealpa, mipite ii teal pa, le Israel mibup ii teal pa sangah pang khi hi. Kei nang taw om tu khi hi. 19A khakbel in ci leang, ka topa ii tapa atu ka seam bale akua dang atu seam tu khi ziam? Na pa atu ka sep sak bangma in tu in nang atu hong sep sak tu khi hi,” ci hi.\n20Tua zawkciang Absalom in Ahithophel sang nga in, “Tu in hi sungah ei teng om ci leang bangbangin ngamta tu ci in ngaisutna hong pia tu ni ziam?” ci in dongh hi.\n21Ahithophel in zo a, “Pai tan a, na pa ii zinote kumpi tenna inn encik tu in a nusiatte luppui tan. Tua hile Israel a om theampote in na pa in nang ngalin hong nei hi, ci in he tu hi, taciang na nungzuite nasia takin kihansua tu hi,” ci hi. 22Tua ahikom amate in kumpi inn tungah puanbuk khat Absalom atu khak sakin, Absalom tua sungah tumin a pa ii zinote luppui hi. *\n23Tua hunin Ahithophel ii ngaisut piak papo sia Pathian ii kammal za in kisaang a; David le Absalom in zui khawm uh hi.